cyanic-selkie/wikianc huggingface dataset:
എവുപ്രാസ്യാമ്മ
പ്രധാന പോയിന്റ്
വർഗ്ഗം:1877-ൽ ജനിച്ചവർ വർഗ്ഗം:ഒക്ടോബർ 17-ന് ജനിച്ചവർ വർഗ്ഗം:1952-ൽ മരിച്ചവർ വർഗ്ഗം:ഓഗസ്റ്റ് 29-ന് മരിച്ചവർ വർഗ്ഗം:സിറോ മലബാർ സഭയിലെ വിശുദ്ധർ
തിരുമാറാടി
എറണാകുളം ജില്ലയുടെ തെക്ക് കിഴക്കായി സ്ഥിതി ചെയ്യുന്ന പ്രധാന കാർഷിക ഗ്രാമങ്ങളിലൊന്നാണ് തിരുമാറാടി. തിരുമാറാടി ഗ്രാമ പഞ്ചായത്തിന്റെ തലസ്ഥാനവും ഈ സ്ഥലമാണ്.കേരള സർക്കാറിന്റെ മികച്ച പഞ്ചായത്തിനുള്ള അവാർഡ് രണ്ട് തവണ നേടിയ പഞ്ചയത്താണ് തിരുമാറാടി.ഭൂരിഭാഗം ജനങ്ങളും റബ്ബർ, വാനില, തേങ്ങ, നെല്ല് എന്നിവ കൃഷി ചെയ്ത് വരുമാനം കണ്ടെത്തുന്നു.
തിരുമാറാടിയുടെ അസംബ്ലി മണ്ഡലം പിറവവും, പാർളമെന്ററി മണ്ഡലം കോട്ടയവുമാണ്.
എസ്.ആർ. ബൊമ്മായ് കേസ്
ഇന്ത്യൻ ഭരണഘടനയിൽ സംസ്ഥാനത്തു രാഷ്ട്രപതിഭരണം ഏർപ്പെടുത്തുന്നതിനെപ്പറ്റി പ്രതിപാദിച്ചിരിക്കുന്ന 356-ആം വകുപ്പിനെ ചോദ്യം ചെയ്ത ഒരു പ്രധാന വിധിയാണ് '''എസ്.ആർ. ബൊമ്മായ് കേസ്'''. (S. R. Bommai v. Union of India) പിന്നീടുള്ള കേന്ദ്ര-സംസ്ഥാന ബന്ധങ്ങളെ കാര്യക്ഷമമായി സ്വാധീനിച്ച കേസ്, അനാവശ്യമായി തങ്ങൾക്കു താത്പര്യമില്ലാത്ത മന്ത്രിസഭകളെ പുറത്താക്കുന്ന പ്രവണതയ്ക്ക് കുറവുവരുത്താൻ സഹായിച്ചു.
അവലംബം
വർഗ്ഗം:ഇന്ത്യയിലെ സുപ്രീം കോടതി വിധികൾ വർഗ്ഗം:ഇന്ത്യൻ ഭരണഘടനയുമായി ബന്ധപ്പെട്ട കേസുകൾ വർഗ്ഗം:ഇന്ത്യ 1994-ൽ
പാർലമെന്റിലെ പ്രമേയങ്ങൾ
1 അവിശ്വാസപ്രമേയങ്ങൾ സഭയ്ക്ക് കേന്ദ്രസർക്കാരിന്റെ മേൽ ഉള്ള വിശ്വാസം അളക്കുന്നതിനുള്ള ഒരു ഉപാധിയാണ് ഇത്.രാജ്യസഭയ്ക്ക് ഇത് ബാധകമല്ല.
2 .വിശ്വാസപ്രമേയം അവിസ്വസപ്രമേയം പ്രമേയം പോലെ തന്നെ കേന്ദ്രമന്തി സഭയുടെ വിശ്വാസം അളക്കുന്നതിനുള്ള ഒരു ഉപാധിയാണ് ഇത്.ഇത് വരെ 12 വിശ്വാസപ്രമേയങ്ങൾ അവതരിപ്പിച്ചെങ്കിലും ഏഴെണ്ണം മാത്രമേ അന്ഗീകരിചുള്ളു.
3. ശാസനാ പ്രമേയം ശാസനാപ്രമേയത്തിൽ കാര്യാകാരണങ്ങളും ആരോപങ്ങളും വ്യക്തമക്കിയിരിക്കണം.പ്രവർത്തനത്തിലെ പരാജയത്താലോ നയത്തിലെ പിഴവുകളുടെ പേരിലോ ഒരു മന്ത്രിക്ക് എതിരായോ മന്ത്രിസഭയ്ക്ക് എതിരായോ ഒരു കൂട്ടം മന്ത്രിമാർക്ക് എതിരായോ ഇത് അവതരിപ്പിക്കാവുന്നതാണ്.സഭയുടെ അനുമതി ആവശ്യമില്ല എന്നുള്ളത് ഇതിന്റെ പ്രതെകതയാണ്.
വർഗ്ഗം:ഇന്ത്യൻ പാർലമെന്റ്
എലിസ ഓൾട്ട്-കോനെൽ
പാരാലിമ്പിക്, ഒളിമ്പിക് ഗെയിംസിൽ പങ്കെടുത്ത ഓസ്ട്രേലിയൻ വീൽചെയർ റേസറാണ് എലിസ ഓൾട്ട്-കോണെൽ, എ എം (നീ സ്റ്റാൻകോവിച്ച്; ജനനം: 19 സെപ്റ്റംബർ 1981).മെനിംഗോകോക്കൽ രോഗത്തെ അതിജീവിച്ച അവർ ഓസ്‌ട്രേലിയൻ സമൂഹത്തിൽ രോഗത്തെക്കുറിച്ചുള്ള അവബോധം മെച്ചപ്പെടുത്തുന്നതിൽ പ്രധാന പങ്ക് വഹിക്കുന്നു.
മുൻകാലജീവിതം
എലിസ ജെയ്ൻ ഓൾട്ട്-കോണെൽ 1981 സെപ്റ്റംബർ 19 ന് ന്യൂ സൗത്ത് വെയിൽസിലെ സിഡ്നിയിൽ ജനിച്ചു. 1997-ൽ, 16 ആം വയസ്സിൽ, മെനിംഗോകോക്കൽ രോഗം പിടിപെട്ട് രണ്ട് ദിവസത്തിന് ശേഷം അവരുടെ രണ്ട് കാലുകളും കാൽമുട്ടിന് മുകളിൽ മുറിച്ചുമാറ്റിയിരുന്നു. അവർ പറഞ്ഞു "ഛേദിക്കൽ ഞാൻ എടുത്ത ഒരു തീരുമാനമായിരുന്നില്ല. ആ സമയത്ത് ഞാൻ കോമയിലായിരുന്നു. മമ്മിയും ഡാഡിയും പറഞ്ഞു എന്റെ ജീവൻ രക്ഷിക്കാൻ എന്താണ് ചെയ്യേണ്ടത്. ആ സമയത്ത് മറ്റൊരു മാർഗവുമില്ലായിരുന്നു." ഓരോ കൈയിലെയും വിരലുകൾ മിക്കതും നീക്കം ചെയ്യാനുള്ള തീരുമാനം പിന്നീട് അവർക്ക് എടുക്കേണ്ടി വന്നു. ആറുമാസം ആശുപത്രിയിൽ ആയിരുന്ന അവർ 1998-ൽ കൃത്രിമ കാലുകൾ സ്വന്തമാക്കി.
അവർ മെനിംഗോകോക്കൽ ഓസ്‌ട്രേലിയയുടെ ഡയറക്ടറാണ് കൂടാതെ ഓസ്‌ട്രേലിയൻ സമൂഹത്തിൽ മെനിംഗോകോക്കൽ രോഗത്തെക്കുറിച്ചുള്ള അവബോധം വളർത്തുന്നതിൽ പങ്കാളിയുമാണ്.
അത്‌ലറ്റിക്സ് കരിയർ
അസുഖത്തിന് മുമ്പ് ഓൾട്ട്-കോണൽ നെറ്റ്ബോൾ, ബാസ്കറ്റ്ബോൾ എന്നിവയിൽ അവർ മികവ് പുലർത്തി. 1998-ൽ, അവരുടെ കൃത്രിമ കാലുകൾ ഉപയോഗിച്ച് ഓടാൻ തുടങ്ങി. ടി 44 അത്ലറ്റായി ക്ലാസ് ചെയ്യപ്പെട്ടു. എന്നിരുന്നാലും, സ്റ്റമ്പിലെ എല്ലിന്റെ പ്രശ്‌നത്തെത്തുടർന്ന് ടി 54 അത്‌ലറ്റായി വീൽചെയർ റേസിംഗിലേക്ക് മാറാൻ അവർ നിർബന്ധിതയായി.
ഓൾട്ട്-കോണലിന്റെ ആദ്യത്തെ പ്രധാന അന്താരാഷ്ട്ര മത്സരം 2002-ലെ കോമൺ‌വെൽത്ത് ഗെയിംസ് ആയിരുന്നു. അവിടെ വനിതാ വീൽചെയർ 800 മീറ്ററിൽ വെങ്കല മെഡൽ നേടി. 2002-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ മൂന്ന് ഇനങ്ങളിൽ പങ്കെടുക്കുകയും വനിതകളുടെ 400 മീറ്റർ ടി 54 ഇനത്തിൽ വെള്ളി മെഡൽ നേടുകയും ചെയ്തു. 2004 ലെ ഒളിമ്പിക് ഗെയിംസിൽ വനിതകളുടെ 1500 മീറ്റർ വീൽചെയർ, വനിതകളുടെ 800 മീറ്റർ വീൽചെയർ എന്നിവയിൽ അവർ രണ്ടാം സ്ഥാനത്തെത്തി. 2004 സമ്മർ പാരാലിമ്പിക്‌സിലും പങ്കെടുത്തു. 2004 ഏഥൻസ് പാരാലിമ്പിക്‌സിൽ അഞ്ച് ഇനങ്ങളിൽ മത്സരിച്ചെങ്കിലും മെഡൽ നേടിയില്ല. 2004 മുതൽ 2006 വരെ തുടർച്ചയായി മൂന്ന് ഓസ് ഡേ 10 കെ വീൽചെയർ റോഡ് റേസ് ഓൾട്ട്-കോണൽ നേടി. 2006-ൽ മെൽബണിൽ നടന്ന കോമൺ‌വെൽത്ത് ഗെയിംസിൽ വനിതകളുടെ 800 മീറ്റർ ടി 54 ൽ വെങ്കല മെഡൽ നേടി. 2006-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ മൂന്ന് ഇനങ്ങളിൽ പങ്കെടുക്കുകയും വനിതകളുടെ 800 മീറ്റർ ടി 54 ൽ വെങ്കല മെഡൽ നേടുകയും ചെയ്തു.
2019-ലെ ലോക പാരാ അത്‌ലറ്റിക്സ് ചാമ്പ്യൻഷിപ്പ് മാരത്തോൺ ഇനമായ 2019-ലെ ലണ്ടൻ മാരത്തോണിൽ വനിതാ ടി 46 ൽ നാലാം സ്ഥാനത്തെത്തി. 2019-ലെ ദുബായിൽ നടന്ന ലോക പാരാ അത്‌ലറ്റിക്സ് ചാമ്പ്യൻഷിപ്പിൽ വനിതകളുടെ 800 മീറ്റർ ടി 54 ൽ വെങ്കല മെഡൽ നേടി. "കമ്മ്യൂണിറ്റി ആരോഗ്യത്തിന് കാര്യമായ സേവനത്തിനും പാരാലിമ്പിക് അത്‌ലറ്റിനും" 2019-ലെ ക്വീൻസ് ജന്മദിന ബഹുമതികളിൽ ഓർഡർ ഓഫ് ഓസ്‌ട്രേലിയയിൽ അംഗമായി.
കുടുംബം
ഓൾട്ട്-കോണെൽ ഓസ്‌ട്രേലിയൻ പാരാലിമ്പിക് അത്‌ലറ്റ് കീരൻ ഓൾട്ട്-കോണലിനെ വിവാഹം കഴിച്ചു. അവർക്ക് രണ്ട് പെൺമക്കളും ഒരു മകനുമുണ്ട്.
ലിയൻ പെയ്ൻ
ഒരു ബ്രിട്ടീഷ് ഗായകനും ഗാനരചയിതാവുമാണ് ലിയൻ ജെയിംസ് പെയ്ൻ (Liam James Payne, ജനനം 29 ആഗസ്റ്റ് 1993).ബ്രിട്ടീഷ് ബാലസംഗീത സംഘം വൺ ഡയറക്ഷനിലെ അംഗമാണ്.
അവലംബം
വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കനകകാന്തി
തെക്കെപശ്ചിമഘട്ടതദ്ദേശവാസിയായ ഉയർന്നപ്രദേശങ്ങളിൽ കാണപ്പെടുന്ന ഓർക്കിഡേസീ കുടുംബത്തിലെ ഒരു നില-ഓർക്കിഡ് ആണ് കനകകാന്തി. . Malabar daffodil orchid എന്നും അറിയപ്പെടുന്നു. ഏറെക്കാലം വന്യതയിൽ കാണപ്പെടാതിരുന്ന ഈ ഓർക്കിഡ് 1982 -ൽ കെ. എസ്. മണിലാൽ ആണ് സൈലന്റ് വാലിയിൽ നിന്നും കണ്ടെത്തിയത്. വംശനാശഭീഷണിയുള്ള ഈ ചെടിയെ ടിഷ്യൂ കൾച്ചർ വഴി കൂടുതലായി ഉത്പ്പാദിപ്പിച്ച് വനത്തിൽ പ്രചരിപ്പിക്കാൻ ശ്രമങ്ങൾ നടത്തുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ഓർക്കിഡുകൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഓർക്കിഡേസീ
96 (തമിഴ് ചലച്ചിത്രം)
സി പ്രേം കുമാർ തിരകഥയും സംവിധാനവും ഒരുക്കിയ തമിഴ് ചിത്രമാണ് 96.
അവലംബം
വർഗ്ഗം:2018-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:വിജയ് സേതുപതി അഭിനയിച്ച ചലച്ചിത്രങ്ങൾ
രജനീഗന്ധി
1980ൽ എം. കൃഷ്ണൻ നായരുടെ സംവിധാനത്തിൽ എൻ.ജി ജോൺ നിർമ്മിച്ച ഒരു മലയാള സിനിമയാണ് രജനീഗന്ധി. മധു, ലക്ഷ്മി, അടൂർ ഭാസി, ജോസ് എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു. ഈ ചിത്രത്തിലെ യൂസഫലികേച്ചേരി രചന നടത്തിയ ഗാനങ്ങൾക്ക് ഈണം നൽകിയത് ജി.ദേവരാജൻ ആയിരുന്നു.
ഗാനങ്ങൾ
യൂസഫലികേച്ചേരി രചിച്ച് ജി. ദേവരാജൻ സംഗീതം നൽകിയ നാലു ഗാനങ്ങളാണ് ഈ പടത്തിലുള്ളത്
ചിത്രം കാണുവാൻ
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു-ലക്ഷ്മി ജോഡി വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:യൂസഫലി- ദേവരാജൻ ഗാനങ്ങൾ വർഗ്ഗം:ലക്ഷ്മി അഭിനയിച്ച ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
പ്രവീൺ ഗോദ്ഖിണ്ഡി
ഓടക്കുഴൽ (ബാംസുരി) വാദകനായ ഹിന്ദുസ്ഥാനി സംഗീതജ്ഞനാണ് പ്രവീൺ ഗോദ്ഖിണ്ഡി.
ജീവിതരേഖ
പണ്ഡിറ്റ് വെങ്കടേഷ് ഗോദ്ഖിണ്ഡിയുടേയും ശ്രീമതി പദ്മജയുടേയും മകനായി 1973 ഒക്ടോബർ 28- ന്നാണ് അദ്ദേഹത്തിന്റെ ജനനം. ധാർവാറിലെ എസ്.ഡി.എം കോളേജ് ഓഫ് എഞ്ചിയീറിങ്ങ് ആൻഡ് ടെക്നോളജിയിലെ പൂർവ്വവിദ്യാർത്ഥിയായ അദ്ദേഹം ഒരു പരിചയസമ്പന്നനായ ഇലക്ട്രിക്കൽ എഞ്ചിനീയർ കൂടിയാണ്.
തന്റെ പിതാവും പ്രശസ്തനായ ഒരു ബാംസുരി വാദകനും ഹിന്ദുസ്ഥാനി സംഗീതജ്ഞനുമായ പണ്ഡിറ്റ് വെങ്കടേഷ് ഗോദ്ഖിണ്ഡിയാണ് അദ്ദേഹത്തിന്റെ ഗുരു. മൂന്നാം വയസ്സിൽ തുടങ്ങി ദശകങ്ങളോളം നീണ്ടു നിന്ന പരിശീലനത്തേത്തുടർന്ന് പ്രവീൺ പിതാവിന്റെ തനത് രീതിയിലുള്ള ഓടക്കുഴൽ വാദനത്തിൽത്തന്നെ (ഹിന്ദുസ്ഥാനിയിലെ ഗായകി രീതി) പ്രവീണനായി. തന്ത്രകാരി രീതിയിലുള്ള വാദനത്തിലും അദ്ദേഹം സമർത്ഥനാണ്. ഭാരതീയരീതിയും പാശ്ചാത്യരീതിയും കൂട്ടിച്ചേർത്തുള്ള ഫ്യൂഷൻ സംഗീതത്തിലും അദ്ദേഹം തന്റേതായ സംഭാവനകൾ നൽകിയിട്ടുണ്ട്.
സംഗീത അവതരണങ്ങൾ
കന്നടയിലെ നിരവധി ടി.വി. സീരിയലുകൾക്കും ഏതാനും പ്രശസ്ത സിനിമകൾക്കും അദ്ദേഹം സംഗീതം പകർന്നിട്ടുണ്ട്. രാഗരഞ്ജിനി എന്ന ഒരു ടി.വി. ഷോയും അദ്ദേഹത്തിന്റെതായുണ്ട്. ഉസ്താദ് സക്കീർ ഹുസ്സൈൻ, ഡോ. ബാലമുരളീകൃഷ്ണ, പണ്ഡിറ്റ് കാദ്രി ഗോപാൽനാഥ്, പണ്ഡിറ്റ് വിശ്വമോഹൻ ഭട്ട്, വിദ്വാൻ കുമരേഷ് തുടങ്ങി സംഗീതലോകത്തെ ഏറെ അതികായന്മാരോടൊപ്പം അദ്ദേഹം പരിപാടികൾ നടത്തിയിട്ടുണ്ട്. സാക്സോഫോൺ വിദ്വാൻ കാദ്രി ഗോപാല്നാഥുമായിച്ചേർന്ന് അദ്ദേഹം പുറത്തിറക്കിയ “രാഗ് രംഗ്” എന്ന ആൽബം വളരെ ജനപ്രിയത നേടിയിരുന്നു. ഇന്ത്യൻ ശാസ്ത്രീയസംഗീതത്തെ സധാരണക്കാർക്കിടയിൽ പ്രചരിപ്പിക്കാൻ അദ്ദേഹം താല്പര്യപൂർവം ശ്രമിച്ചുപോരുന്നു.
പുറം കണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:ബാംസുരി വാദകർ വർഗ്ഗം:1973-ൽ ജനിച്ചവർ വർഗ്ഗം:ഒക്ടോബർ 28-ന് ജനിച്ചവർ
മെഥാനൊജെൻ
മെഥാനൊജെൻ എന്നത് ഓക്സിജനില്ലാത്ത സാഹചര്യങ്ങളിൽ ഉപാപചയഫലമായി മീഥെയ്ൻ ഉപോൽപ്പന്നമായി പുറത്തുവിടുന്ന സൂക്ഷ്മാണുക്കളാണ്. ബാക്ടീരിയയിൽ നിന്നും വ്യത്യസ്തമായ ആർക്കീയ എന്ന ഡൊമൈനിലാണ് ഇവയെ ഉൾപ്പെടുത്തിയിരിക്കുന്നത്. അവ തണ്ണീർത്തടങ്ങളിൽ സാധാരണ കാണപ്പെടുന്നു. ചതുപ്പുനിലങ്ങളിൽ ഉണ്ടാകുന്ന വാതകം (മാർഷ് വാതകം) ഈ സൂക്ഷ്മാണുവിന്റെ പ്രവർത്തനം മൂലമാണ് ഉണ്ടാകുന്നത്. അയവിറക്കുന്ന ജീവികളുടേയും മനുഷ്യരുടേയും ദഹനവ്യവസ്ഥകളിൽ ഈ സൂക്ഷ്മാണുവിന്റെ പ്രവർത്തനം മൂലമാണ് അയവിറക്കുന്ന ജീവികളിൽ ഏമ്പക്കത്തിലും മനുഷ്യരിൽ അധോവായുവിലും മീഥേയ്നിന്റെ അംശമുണ്ടാകുന്നത്.
വിവിധ തരം മെഥനൊജെനുകൾ
(Methanogenium olentangyi & Methanogenium bourgense) (Methanobacterium wolfei)
അമ്പാട്ടി റായുഡു
അമ്പാട്ടി തിരുപ്പതി റായുഡു (ജനനം: 23 സെപ്റ്റംബർ 1985, ഗുണ്ടൂർ, ആന്ധ്രാപ്രദേശ്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ മധ്യനിര ബാറ്റ്സ്മാനും, വലംകൈയ്യൻ ഓഫ്ബ്രേക്ക് ബൗളറുമാണ് അദ്ദേഹം. ആഭ്യന്തര ക്രിക്കറ്റിൽ ബറോഡ ക്രിക്കറ്റ് ടീമിനെയും, ഐ.പി.എല്ലിൽ മുംബൈ ഇന്ത്യൻസിനെയുമാണ് അദ്ദേഹം പ്രതിനിധീകരിക്കുന്നത്.
2007 മുതൽ 2009 വരെ വിമത ക്രിക്കറ്റ് ലീഗായ ഐ.സി.എല്ലിൽ അദ്ദേഹം ഹൈദരാബാദ് ഹീറോസ് ടീമിനുവേണ്ടി കളിച്ചിരുന്നു, അതു മൂലം അദ്ദേഹത്തെ വളരെ വൈകിയാണ് ദേശീയ ടീമിലേക്ക് തിരഞ്ഞെടുത്തത്. 2013 ജൂലൈ 24ന് സിംബാബ്‌വെക്കെതിരെയാണ് അദ്ദേഹം തന്റെ ഏകദിന ക്രിക്കറ്റ് അരങ്ങേറ്റം കുറിച്ചത്, അരങ്ങേറ്റ മത്സരത്തിൽ തന്നെ പുറത്താകാതെ 63 റൺസ് നേടി അദ്ദേഹം ആ നേട്ടം കൈവരിക്കുന്ന പന്ത്രണ്ടാമത്തെ ഇന്ത്യൻ ബാറ്റ്സ്മാനായി.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:1985-ൽ ജനിച്ചവർ വർഗ്ഗം:സെപ്റ്റംബർ 23-ന് ജനിച്ചവർ
ബാബേൽ ഗോപുരം
ബൈബിളിലെ ഉൽപ്പത്തി പുസ്തകത്തിൽ സൂചിപ്പിച്ചിട്ടുള്ള ഒരു  ഗോപുരമാണ് ബാബേൽ ഗോപുരം ( or ;, Migddal Bāḇēl).
സർവ്വഭൂമിയിലെയും ഭാഷ ദൈവം അവിടെവച്ച് കലക്കിക്കളഞ്ഞതിനാൽ ആ സ്ഥലത്തിനു 'ബാബേൽ' എന്ന പേരു ലഭിച്ചു. ഗോപുരത്തെ ബാബേൽ ഗോപുരമെന്നും വിളിക്കുന്നു.(ഉൽപ്പത്തിപ്പുസ്തകം 11:9)
ബൈബിളിലെ കഥ
ബാബേൽ ഗോപുരത്തിൻറെ കഥ ആരംഭിക്കുന്നത് ഉൽപ്പത്തി പുസ്തകത്തിലെ പതിനൊന്നാം അദ്ധ്യായത്തിലാണ്.
പ്രളയത്തിനു ശേഷം ലോകം മുഴുവൻ വ്യാപിച്ചത് നോഹയുടെ വംശത്തിൽപ്പെട്ടവരായിരുന്നു. അക്കാലത്ത് ആളുകൾ സംസാരിച്ചത് ഒരേയൊരു ഭാഷയായിരുന്നു.
ജനങ്ങൾ കിഴക്കുനിന്നും നീങ്ങി ശിനാർ (שנער) രാജ്യത്തെത്തുകയും അവിടെ ഒരു സമതലത്തിൽ താമസിക്കുവാനും തുടങ്ങി. ഇഷ്ടികയും പശമണ്ണും ഉപയോഗിച്ച് അവർ വീടുകൾ നിർമ്മിച്ചു. ഭൂമിയിൽ പലയിടത്തായി കഴിയാതെ എല്ലാവരും ഒരു സ്ഥലത്തു ഒരുമിച്ചു കഴിയണമെന്ന് അവർ ആഗ്രഹിച്ചിരുന്നു. അതിനായി ഒരു നഗരവും, ആകാശം വരെയെത്തുന്ന വിധത്തിൽ ഒരു ഗോപുരവും നിർമ്മിക്കുവാൻ അവർ തീരുമാനിച്ചു. അതിലൂടെ തങ്ങൾക്കു പ്രശസ്തിയുണ്ടാകുമെന്ന് ജനങ്ങൾ വിശ്വസിച്ചു.
അങ്ങനെ നഗരത്തിന്റെയും ഗോപുരത്തിൻറെയും നിർമ്മാണപ്രവർത്തനങ്ങൾ ആരംഭിച്ചു. പുതിയ നഗരവും ഗോപുരവും കാണുവാനായി ദൈവം അവിടെയെത്തി. മനുഷ്യരെല്ലാവരും ഐക്യത്തോടെ ജോലികൾ ചെയ്യുന്നത് ദൈവം കണ്ടു.
ആളുകളെല്ലാം സംസാരിച്ചിരുന്നത് ഒരേയൊരു ഭാഷയായിരുന്നു എന്നതാണ് അവരുടെ ഐക്യത്തിന്റെ രഹസ്യമെന്ന് ദൈവം മനസ്സിലാക്കി. ഈ അവസ്ഥ തുടരുകയാണെങ്കിൽ ആഗ്രഹിക്കുന്നതെന്തും ചെയ്യുവാൻ മനുഷ്യർക്കു സാധിക്കുമെന്നു തിരിച്ചറിഞ്ഞ ദൈവം അവരുടെ ഭാഷയെ കലക്കിക്കളഞ്ഞു. അതോടെ മനുഷ്യർ തമ്മിൽ വ്യത്യസ്ത ഭാഷകൾ സംസാരിക്കുവാൻ തുടങ്ങി. ഒരാൾ പറയുന്നത് മറ്റൊരാൾക്കു മനസ്സിലാക്കുവാൻ കഴിയാതെ വന്നു. പരസ്പ്പരമുള്ള ആശയവിനിമയം അസാദ്ധ്യമായി. അങ്ങനെ നഗരത്തിന്റെ പണി പൂർത്തിയാക്കുവാൻ കഴിയാതെ അവർക്ക് വിവിധ ദേശങ്ങളിലേക്കു മടങ്ങേണ്ടി വന്നു. ലോകത്തിൽ വിവിധതരം ഭാഷകളുണ്ടായത് ഇങ്ങനെയാണെന്നാണ് ബൈബിൾ പറയുന്നത്.
ബൈബിൾ പ്രകാരം നിമ്രോദ് എന്ന രാജാവിന്റെ സാമ്രാജ്യത്തിന്റെ ഭാഗമായിരുന്നു 'ബാബേൽ' നഗരം.(ഉൽപ്പത്തി 10:10)
ബൈബിൾ ഭാഗം
ബാബേൽ നഗരത്തെയും ഗോപുരത്തെയും കുറിച്ചു പറയുന്ന ഉൽപ്പത്തി പുസ്തകത്തിലെ പതിനൊന്നാം അദ്ധ്യായം (1-9 വാക്യങ്ങൾ) "(1) ഭൂമിയിൽ ഒക്കെയും ഒരേ ഭാഷയും ഒരേ വാക്കും ആയിരുന്നു.
(2) എന്നാൽ അവർ കിഴക്കോട്ടു യാത്ര ചെയ്തു, ശിനാർദേശത്തു ഒരു സമഭൂമി കണ്ടു അവിടെ കുടിയിരുന്നു. (3) അവർ തമ്മിൽ: വരുവിൻ, നാം ഇഷ്ടക അറുത്തു ചുടുക എന്നു പറഞ്ഞു. അങ്ങനെ അവർ ഇഷ്ടക കല്ലായും പശമണ്ണു കുമ്മായമായും ഉപയോഗിച്ചു. (4) വരുവിൻ, നാം ഭൂതലത്തിൽ ഒക്കെയും ചിതറിപ്പോകാതിരിപ്പാൻഒരു പട്ടണവും ആകാശത്തോളം എത്തുന്ന ഒരു ഗോപുരവും പണിക; നമുക്കു ഒരു പേരുമുണ്ടാക്കുക എന്നു അവർ പറഞ്ഞു. (5) മനുഷ്യർ പണിത പട്ടണവും ഗോപുരവും കാണേണ്ടതിന്നു യഹോവ ഇറങ്ങിവന്നു. (6) അപ്പോൾ യഹോവ: ഇതാ, ജനം ഒന്ന്, അവർക്കെല്ലാവർക്കും ഭാഷയും ഒന്ന്; ഇതും അവർ ചെയ്തു തുടങ്ങുന്നു; അവർ ചെയ്‍വാൻ നിരൂപിക്കുന്നതൊന്നും അവർക്കു അസാദ്ധ്യമാകയില്ല. (7) വരുവിൻ; നാം ഇറങ്ങിച്ചെന്നു, അവർ തമ്മിൽ ഭാഷതിരിച്ചറിയാതിരിപ്പാൻഅവരുടെ ഭാഷ കലക്കിക്കളക എന്നു അരുളിച്ചെയ്തു. (8) അങ്ങനെ യഹോവ അവരെ അവിടെനിന്നു ഭൂതലത്തിലെങ്ങും ചിന്നിച്ചു; അവർ പട്ടണം പണിയുന്നതു വിട്ടുകളഞ്ഞു. (9) സർവ്വഭൂമിയിലെയും ഭാഷ യഹോവ അവിടെവെച്ചു കലക്കിക്കളകയാൽ അതിന്നു ബാബേൽ എന്നു പേരായി; യഹോവ അവരെ അവിടെനിന്നു ഭൂതലത്തിൽ എങ്ങും ചിന്നിച്ചുകളഞ്ഞു." -ഉൽപ്പത്തിപ്പുസ്തകം 11:1-9
പേരിനു പിന്നിൽ
'ബാബേൽ ഗോപുരം' എന്ന വാക്ക് ബൈബിളിൽ ഉപയോഗിച്ചിട്ടില്ല. 'പട്ടണവും ഗോപുരവും' എന്നാണു പറഞ്ഞിരിക്കുന്നത്.(ഉൽപ്പത്തിപ്പുസ്തകം 11:4). അതിനുശേഷം നഗരത്തിനു 'ബാബേൽ' എന്ന പേരു ലഭിച്ചതിനെപ്പറ്റി പറയുന്നു. (ഉൽപ്പത്തിപ്പുസ്തകം 11:9). അതിനാൽ നഗരത്തോടു ചേർന്ന് നിർമ്മിക്കുവാൻ ഉദ്ദേശിച്ചിരുന്ന ഗോപുരത്തിനു 'ബാബേൽ ഗോപുരം' എന്ന പേരു ലഭിക്കുകയായിരുന്നു.
ഹീബ്രു ഭാഷയിൽ 'കലക്കുക', 'കുഴപ്പിക്കുക' എന്നൊക്കെയാണ് ബാബേൽ എന്ന വാക്കിന്റെ അർത്ഥം.
അക്കാദിയൻ ഭാഷയിൽ ബാബേൽ എന്ന വാക്കിന്റെയർത്ഥം ദൈവത്തിൻറെ വാതിൽ എന്നാണ്.(ബാബ് (വാതിൽ) + ഇലു (ദൈവം) ).
ഗോപുരത്തെപ്പറ്റി
ബൈബിളിൽ ബാബേൽ നഗരത്തെപ്പറ്റിയാണ് കൂടുതലായും പറഞ്ഞിരിക്കുന്നത്. നഗരത്തോടു ചേർന്ന് ആകാശം വരെയെത്തുന്ന വിധത്തിലുള്ള ഗോപുരമായിരുന്നു ജനങ്ങൾ നിർമ്മിക്കുവാൻ ഉദ്ദേശിച്ചിരുന്നതെന്നു വ്യക്തമായി പറയുന്നുണ്ട്.
വിവിധ ഭാഷകളുണ്ടായതിനു ശേഷം നഗര നിർമ്മാണം പൂർത്തിയാക്കുവാൻ കഴിഞ്ഞില്ല എന്നും പറയുന്നു. എന്നാൽ ഗോപുരത്തിനു പിന്നീട് എന്തുസംഭവിച്ചുവെന്ന് ബൈബിളിൽ ഒരിടത്തും പറയുന്നില്ല.
പദപ്രയോഗം
ബാബേൽ ഗോപുരം പോലെ എന്ന ശൈലി മിക്ക ഭാഷകളിലും പല അർത്ഥങ്ങളിൽ ഉപയോഗിക്കാറുണ്ട്.
പുറംകണ്ണികൾ
വർഗ്ഗം:ബൈബിളിൽ പരാമർശിക്കുന്ന വസ്തുക്കൾ വർഗ്ഗം:ബൈബിൾ സ്ഥലനാമം
ട്രൈക്കോഗ്ലോട്ടിസ് അട്രോപർപൂറിയ
ട്രൈക്കോഗ്ലോട്ടിസ് അട്രോപർപൂറിയ, ഡാർക്ക് പർപ്പിൾ ട്രൈക്കോഗ്ലോട്ടിസ് ഓർക്കിഡേസീയിലെ ഓർക്കിഡ് കുടുംബത്തിൽപ്പെട്ട ഈ സ്പീഷീസ് ഫിലിപ്പീൻസിന്റെ തനതായ സസ്യമാണ്. ചൂടുള്ളതും ഊഷ്മളവുമായ കാലാവസ്ഥയിൽ വളരുന്ന എപിഫൈറ്റുകളായ ഇവ ആദ്യമായി കണ്ടെത്തിയത് ബിലിരാൻ, കാറ്റാൻഡുവാൻസ്, മിൻഡാനായോ (അഗസ്സൻ ഡെൽ സുർ, ഡാവോ), പോളില്ലൊ എന്നീ ദ്വീപുകളിലെ ചതുപ്പുനിലങ്ങളിൽ ആണ്.
പുറത്തേക്കുള്ള കണ്ണികൾ
വർഗ്ഗം:അധിനിവേശസസ്യങ്ങൾ വർഗ്ഗം:സസ്യങ്ങൾ വർഗ്ഗം:ഓർക്കിഡുകൾ വർഗ്ഗം:സപുഷ്പികൾ വർഗ്ഗം:പരാദസസ്യങ്ങൾ വർഗ്ഗം:ഓർക്കിഡേസീ
ഇന്ത്യാക്കാരൻ ജോസഫ്
മദ്ധ്യകാലകേരളത്തിലെ ഒരു ക്രൈസ്തവപാതിരിയും സഞ്ചാരിയുമായിരുന്നു ഇന്ത്യാക്കാരൻ ജോസഫ് (Joseph the Indian). കൊടുങ്ങല്ലൂർ സ്വദേശിയായ അദ്ദേഹം, സഭാഭരണസംബന്ധമായ കാര്യങ്ങൾക്കായി 1490-കളിൽ രണ്ടുവട്ടം ബാബിലോണും,1501-ൽ യൂറോപ്പും സന്ദർശിച്ചു. കേരളത്തിൽ നിന്നെത്തിയ സഞ്ചാരിയുടെ വിശേഷങ്ങളിൽ കൗതുകം തോന്നിയ യൂറോപ്പിലെ ആതിഥേയന്മാരിൽ ചിലർ അദ്ദേഹവുമായി സംഭാഷണത്തിൽ ഏർപ്പെടുകയും അതിന്റെ വിവരങ്ങൾ രേഖപ്പെടുത്തി പ്രസിദ്ധീകരിക്കുകയും ചെയ്തതോടെയാണ് ജോസഫ് പ്രസിദ്ധനായത്. "ഇന്ത്യാക്കാരൻ ജോസഫിന്റെ വിവരണങ്ങൾ" (Narratives of Joseph the Indian) എന്ന ഈ രചനയുടെ കർതൃത്വം അജ്ഞാതമാണ്. വിവിധ യൂറോപ്യൻ ഭാഷകളിൽ അനേകം പതിപ്പുകളിലൂടെ ഏറെ പ്രചാരം കിട്ടിയ ഈ കൃതിയിലെ വിവരണങ്ങളിൽ ചിലതിന്റെ വിശ്വസനീയത ചോദ്യം ചെയ്യപ്പെട്ടിട്ടുണ്ടെങ്കിലും, യൂറോപ്യൻ മേൽക്കോയ്മയുടെ പ്രാരംഭകാലത്തെ കേരളത്തിന്റേയും കേരളക്രിസ്തീയതയുടേയും ചരിത്രത്തിലെ വിലപ്പെട്ട രേഖകളിലൊന്നായി ഇതു പരിഗണിക്കപ്പെട്ടുപോരുന്നു.
ആദ്യയാത്രകൾ
കേരളത്തിലെ സുറിയാനിസഭ ആഭ്യന്തരകലഹങ്ങൾ മൂലം 40 വർഷക്കാലത്തോളം മെത്രാന്മാരില്ലാതെ കഴിഞ്ഞ അവസ്ഥക്ക് പരിഹാരമുണ്ടാക്കുന്നതിനായി ബാബിലോണിലെ സഭാസ്ഥാനത്തേയ്ക്ക് അയക്കപ്പെട്ട മൂന്നംഗപ്രതിനിധിസംഘത്തിലെ അംഗമായി 1490-ലായിരുന്നു ജോസഫിന്റെ ആദ്യത്തെ വിദേശയാത്ര. അറേബ്യൻ കപ്പലുകളിലെ ഈ യാത്രക്കിടെ സംഘാംഗങ്ങളിൽ ഒരാൾ മരിച്ചു. അവശേഷിച്ച ഗീവർഗീസ് എന്നു പേരുള്ള സഹയാത്രികനും ജോസഫും ബാബിലോണിലെത്തി. പാത്രിയർക്കീസ് മാർ ശിമയോൻ അവരെ സ്വീകരിക്കുകയും അവർക്ക് പുരോഹിതാഭിക്ഷേകം നൽകുകയും ചെയ്തു. അവരുടെ ആവശ്യപ്രകാരം യോഗ്യരായ രണ്ടു സന്യാസവൈദികരെ കണ്ടെത്തി മാർ-തോമാ, മാർ-യോഹന്നാൻ എന്നീ പേരുകളിൽ കേരളത്തിലെ മെത്രാന്മാരായി വാഴിച്ചു. പുരോഹിതാഭിക്ഷേകം കിട്ടിയ ജോസഫും സഹയാത്രികനും ഈ മെത്രാന്മാർക്കൊപ്പം കേരളത്തിലേക്കു മടങ്ങി.
യൂറോപ്യൻ യാത്ര
യൂറോപ്പിൽ നിന്ന് ദക്ഷിണേന്ത്യയിലേക്കുള്ള കപ്പൽ മാർഗ്ഗം കണ്ടെത്തിയ വാസ്കോഡഗാമായുടെ വരവിനു മൂന്നു വർഷത്തിനു ശേഷം 1501-ലായിരുന്നു ജോസഫിന്റെ പ്രസിദ്ധമായ മൂന്നാം യാത്ര. ഗാമായ്ക്കു ശേഷം കേരളത്തിലെത്തിയ പോർത്തുഗീസ് നാവികസംഘത്തിന്റെ തലവൻ പെദ്രോ അൽവരസ് കാബ്രാളിന്റെ കപ്പലുകളിലൊന്നിലായിരുന്നു ഈ യാത്ര. മത്തിയാസ് എന്നു പേരായ സഹോദരനും അദ്ദേഹത്തോടൊപ്പമുണ്ടായിരുന്നു. ജോസഫിനെപ്പോലെ മത്തിയാസും പുരോഹിതനായിരുന്നു. യാത്രക്കിടെ മത്തിയാസ് പോർച്ചുഗലിൽ മരിച്ചു. ജോസഫ് പോർച്ചുഗലിലെ ലിസ്ബണും ഇറ്റലിയിൽ റോം, വെനീസ് എന്നിവിടങ്ങളും സന്ദർശിച്ചു. 1501 ജൂണിൽ ലിസ്ബണിലെത്തിയെ അദ്ദേഹം അവിടെ ആറുമാസക്കാലം പോർച്ചുഗൽ രാജാവിന്റെ അതിഥിയായി കഴിഞ്ഞതായും റോമിൽ അദ്ദേഹം അലക്സാണ്ടർ ആറാമൻ മാർപ്പാപ്പയെ സന്ദർശിച്ചതായും പറയപ്പെടുന്നു. വെനീസിൽ അവിടത്തെ സിഞ്ഞോരയുടെ അതിഥിയായി കഴിഞ്ഞ അദ്ദേഹം അവരുമായി കേരളത്തിലെ സാമൂഹ്യസാമ്പത്തിക സാഹചര്യങ്ങൾ ചർച്ച ചെയ്തു.
പ്രാധാന്യം
പതിനാറാം നൂറ്റാണ്ടിലെ ഇന്ത്യൻ ഉപഭൂഖണ്ഡത്തിലെ രാഷ്ട്രീയസാമൂഹ്യസ്ഥിതികളെക്കുറിച്ചുള്ള പഠനത്തിൽ വിലപ്പെട്ട രേഖയാണ് ഇന്ത്യാക്കാരൻ ജോസഫിന്റെ വിവരണങ്ങൾ. കാബ്രാളിന്റെ സംഘത്തെ മടക്കയാത്രയിൽ അനുഗമിച്ച ജോസഫിന്റെ നിരീക്ഷണങ്ങൾ, ഇന്ത്യയിലേക്കുള്ള പോർത്തുഗീസ് നാവികയാത്രകളെ സംബന്ധിച്ചുള്ള പഠനങ്ങളിലും പ്രധാനമാണ്. കൊടുങ്ങല്ലൂർ, കോഴിക്കോട്, കൊച്ചി, കന്യാകുമാരി, ഗുജറാത്ത്, കാംബേ, നരസിംഗരാജ്യം, ഓർമുസ് ദ്വീപ്, സിലോൺ, സുമാത്ര എന്നീ പ്രദേശങ്ങളെക്കുറിച്ചും അവിടങ്ങളിലെ തുറമുഖങ്ങൾ സസ്യജന്തുജാലങ്ങൾ, വാണിജ്യം, വ്യഞ്ജനങ്ങൾ എന്നിവയെക്കുറിച്ചുമുള്ള വിവരങ്ങൾ ഈ കൃതിയിലുണ്ട്. പോർച്ചുഗീസുകാരുടെ വരവിനുമുൻപുള്ള കേരളത്തിലെ ക്രിസ്തീയതയെക്കുറിച്ചുള്ള അറിവിനുള്ള മുഖ്യരേഖകളിൽ ഒന്നാണിത്. സുറിയാനി ക്രിസ്ത്യാനികൾ അക്കാലത്ത് പിന്തുടർന്നിരുന്ന സഭാഘടന, അവരുടെ വിശ്വാസങ്ങൾ, പാരമ്പര്യങ്ങൾ, കൂദാശാവ്യവസ്ഥ, ആരാധനക്രമം, തിരുനാളുകൾ, ആചാരങ്ങൾ, ആഗോളക്രിസ്തീയതയുമായി അവർക്കുണ്ടായിരുന്ന കെട്ടുപാടുകൾ എന്നിവയിലേക്കും ഈ രചന വെളിച്ചം വീശുന്നു. ഉദാഹരണത്തിന് കേരളത്തിലെ ക്രിസ്ത്യാനികൾ അക്കാലത്ത് വിശുദ്ധകുർബ്ബാനക്ക് വീഞ്ഞ് ലഭ്യമാണെങ്കിൽ വീഞ്ഞും അല്ലാത്തപ്പോൾ ചീനക്കാരായ വ്യാപാരികളിൽ നിന്നു കിട്ടുന്ന ഉണക്കമുന്തിരി ചാലിച്ചെടുത്ത വെള്ളവും ഉപയോഗിച്ചിരുന്നെന്ന് ജോസഫ് പറയുന്നുണ്ട്.
വിമർശനം
ഏറെക്കാലം ദക്ഷിണേന്ത്യയുടെ ചരിത്രത്തെ സംബന്ധിച്ച സുപ്രധാനരേഖ എന്ന നിലയിൽ യൂറോപ്യൻ ചരിത്രകാരന്മാരെല്ലാം ആശ്രയിച്ചിരുന്ന ഈ കൃതിയിലെ വിവരണങ്ങളിൽ ചിലതിന്റെ വിശ്വസനീയത പിന്നീട് സംശയിക്കപ്പെട്ടു. അതിലെ അവകാശവാദങ്ങളിൽ പലതും നീട്ടിവലിച്ച ഭാവനാവ്യാപാരമാണെന്നും ആരോപിക്കപ്പെട്ടു. എന്നാൽ ഈ വിലയിരുത്തലിൽ പിൽക്കാലചരിത്രം ഇന്ത്യാക്കാരൻ ജോസഫിനോട് അനീതി കാട്ടിയിരിക്കാമെന്നും, ഇറ്റാലിയൻ ഭാഷയിലെ മൂലകൃതിയുടെ ലത്തീൽ ഭാഷ്യത്തിന്റെ കുറവുകളാകാം ഇതിനു കാരണമെന്നും സഭാചരിത്രകാരനും ആംഗ്ലിക്കൻ മിഷനറിയുമായ സ്റ്റീഫൻ നീൽ അഭിപ്രായപ്പെട്ടിട്ടുണ്ട്.
അവലംബം
വർഗ്ഗം:കേരളത്തിലെ ക്രൈസ്തവ സഭാചരിത്രം
കാതറിൻ സ്റ്റുവർട്ട് മാക്ഫെയിൽ
കാതറിൻ സ്റ്റുവർട്ട് മാക്ഫെയിൽ ഒബിഇ (30 ഒക്ടോബർ 1887 - 11 സെപ്റ്റംബർ 1974) ഒരു സ്കോട്ടിഷ് സർജനായിരുന്നു. ഒന്നാം ലോകമഹായുദ്ധസമയത്ത്, സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവ്വീസസ് എന്ന സംഘടനയുടെ രണ്ട് യൂണിറ്റുകളുടെ ചീഫ് മെഡിക്കൽ ഓഫീസറായി അവർ സേവനമനുഷ്ഠിച്ചു. സെർബിയ, ഫ്രാൻസ്, തെസ്സലോനിക്കി ഫ്രണ്ട് എന്നിവിടങ്ങളിലെ മുറിവേറ്റവരെ അവൾ പരിചരിച്ചു. 1921-ൽ, സെർബിയയിൽ താമസിക്കുമ്പോൾ, അവർ രാജ്യത്തെ ആദ്യത്തെ കുട്ടികളുടെ ആശുപത്രി സ്ഥാപിച്ചു. സെർബിയയിൽ ഒരു ദേശീയ നേതാവായി അവർ ഓർമ്മിക്കപ്പെടുമ്പോൾ, സ്വന്തം രാജ്യത്തേക്കാൾ സെർബിയയിൽ സേവനം നൽകിയതിന് ചിലർ അവളെ വിമർശിച്ചിരുന്നു. അവളുടെ ബഹുമതികളിൽ നിരവധി മെഡലുകൾ, ഫലകങ്ങൾ, ഒരു തപാൽ സ്റ്റാമ്പ് എന്നിവ ഉൾപ്പെടുന്നു.
ആദ്യകാലം
1887 ഒക്‌ടോബർ 30-ന് ഗ്ലാസ്‌ഗോയിൽ ജെസ്സി പാക്‌ഫെയിലിന്റെയും ഡോക്‌ടർ ഡോണാൾഡ് മാക്‌ഫെയിലിന്റെയും നാല് പെൺമക്കളിൽ മൂത്ത കുട്ടിയായി കാതറിൻ സ്റ്റുവാർട്ട് മാക്‌ഫെയിൽ ജനിച്ചു. പിതാവിൻറെ ജോലിയിൽ താൽപര്യം കാണിച്ച കുടുംബത്തിലെ ഏക സന്താനമായിരുന്നു മാക്ഫെയ്ൽ. ചെറുപ്പത്തിൽ, പിതാവിന്റെ ഓഫീസിൽ പ്രവേശിച്ച് രോഗികളെ പരിചരിക്കുന്നതോ അവരുട മുറിവുകൾ ചികിത്സിക്കുന്നതോ ദർശിച്ച അവർ വിദൂര കൃഷിയിടങ്ങളിലെ രോഗികളെ കാണാൻ പിതാവിനോടൊപ്പം പോയിരുന്നു. കൂടാതെ, തൻറെ ജീവിതം വൈദ്യശാസ്ത്രത്തിനായി സമർപ്പിക്കാനുള്ള അവളുടെ തീരുമാനത്തെ അമ്മാവൻമാരും ഇന്ത്യയിലെ മിഷനറി ആശുപത്രിയെ നയിച്ചിരുന്ന ജെയിംസ്, ഗ്ലാസ്ഗോ സർവകലാശാലയിൽ അനാട്ടമി പ്രൊഫസറായിരുന്ന അലക്സ് എന്നിവരും സ്വാധീനിച്ചിരിക്കാം.
ജമീ ഡ്വയർ
ജാമി ഡ്വയർ OAM (മാർച്ച് 12, 1979) ഒരു ഓസ്ട്രേലിയൻ ഹോക്കി താരമാണ്. വെസ്റ്റേൺ ഓസ്ട്രേലിയ യിൽ പെർത്തിൽ നടന്ന മെൽവിൽ ടൊയോട്ടേ ലീഗിലെ വൈഎംസിഎ കോസ്റ്റൽ സിറ്റി ഹോക്കി ക്ലബിലാണ് അദ്ദേഹം ഇപ്പോൾ കളിക്കുന്നത്. ഓസ്ട്രേലിയൻ ഹോക്കി ലീഗിൽ ക്യൂൻസ്ലാൻറ് ബ്ലെയ്ഡ്സിന് വേണ്ടി അദ്ദേഹം കളിച്ചിട്ടുണ്ട്. 1995-ൽ ഓസ്ട്രേലിയയിൽ ജൂനിയർ കളിക്കാരനായി അരങ്ങേറ്റം കുറിച്ചു. 2001 -ൽ മുതിർന്ന താരമാകുകയും ചെയ്തു. ഓസ്ട്രേലിയയ്ക്കായി 350 ലധികം മത്സരങ്ങളിൽ ജയിച്ച അദ്ദേഹം 220 ഗോളുകൾ നേടി. ഒളിമ്പിക്സ് 2004 സമ്മർ ഒളിമ്പിക്സിൽ ഓസ്ട്രേലിയയെ പ്രതിനിധീകരിച്ചിട്ടുണ്ട്. അവിടെ അദ്ദേഹം ഒരു സ്വർണ്ണ മെഡലും 2008 സമ്മർ ഒളിമ്പിക്സിലും 2012 സമ്മർ ഒളിമ്പിക്സിലും വെങ്കല മെഡൽ നേടി.. 2006- ലെ കോമൺവെൽത്ത് ഗെയിംസിൽ ഓസ്ട്രേലിയയെ പ്രതിനിധീകരിച്ചു. 2010- ലെ കോമൺവെൽത്ത് ഗെയിംസിലും അദ്ദേഹം സ്വർണ്ണം നേടി. 2002- ലെ മെൻസ് ഹോക്കി വേൾഡ് കപ്പിലും 2006 മെൻസ് ഹോക്കി ലോകകപ്പിലും വെള്ളി മെഡലുകൾ നേടി. 2010- ലെ പുരുഷ ഹോക്കി ലോകകപ്പിൽ സ്വർണ്ണ മെഡൽ നേടി.
വ്യക്തിപരം
ക്യൂൻസ്ലൻഡിലെ റോക് ഹ്ട്പ്ടണിൽ 1979 മാർച്ച് 12 ന് ജമി ഡ്വയർ ജനിച്ചു. ഫെറ്റസ് അദ്ദേഹത്തിന്റെ വിളിപ്പേര് ആണ്. ഒരു ബാലനായിരിക്കെ അദ്ദേഹം ക്രിക്കറ്റ് കളിച്ചു. ബ്രിസ്ബേൻ ലയൺസിന്റെ വളരെക്കാലത്തെ ആരാധകനായ അദ്ദേഹം ആസ്ട്രേലിയൻ റൂൾസ് ഫാൻറസി ഫുട്ബോളിലും കളിക്കുന്നു. ഡ്വയർ അവർക്ക് വേണ്ടി കളിക്കുമ്പോൾ അദ്ദേഹത്തിന്റെ കസിൻ മാത്യൂ ഗോഡ്സ് ദേശീയ ടീമംഗമാണ്. ഹോളണ്ടിലെ പ്രൊഫഷണൽ ഹോക്കിയിൽ കളിക്കുമ്പോൾ അദ്ദേഹത്തിന്റെ ഭാവി ഭാര്യയെ കണ്ടുമുട്ടി. ഈ ദമ്പതികൾക്ക് ഇപ്പോൾ രണ്ട് ആൺകുട്ടികൾ ഉണ്ട്. ദേശീയ ടീമിനെ അടിസ്ഥാനമാക്കിയുള്ള കളിക്കാരൻ ആകാൻ വേണ്ടിയാണ് അദ്ദേഹം വെസ്റ്റേൺ ഓസ്ട്രേലിയയിലെ പെർത്തിൽ എത്തിയത്. മുൻ ടെസ്റ്റ് ക്രിക്കറ്റ് കളിക്കാരനായ സ്റ്റുവർട്ട് മക്ഗില്ലാണ് അദ്ദേഹത്തിന്റെ ഇപ്പോഴത്തെ മാനേജർ.
ബാഹ്യ ലിങ്കുകൾ
വർഗ്ഗം:1979-ൽ ജനിച്ചവർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ
വിജയ രാജകുമാരൻ
മഹാവംശ വൃത്താന്തം അനുസരിച്ച്, ആദ്യത്തെ സിംഹള രാജാവായിരുന്നു വിജയ രാജകുമാരൻ (c. 543–505 BCE). ഇന്ത്യൻ, ശ്രീലങ്കൻ സ്രോതസ്സുകളിൽ നിന്നുള്ള ഐതിഹ്യങ്ങളും രേഖകളും പറയുന്നത് പ്രകാരം സിംഹപുരയിൽ നിന്ന് നാടുകടത്തപ്പെട്ടതിന് ശേഷമാണ് അദ്ദേഹവും നൂറുകണക്കിന് അനുയായികളും ശ്രീലങ്കയിലേക്ക് എത്തിയത്.
ശ്രീലങ്കയിൽ, വിജയയും അദ്ദേഹത്തോടൊപ്പം എത്തിയ കുടിയേറ്റക്കാരും "തമ്മേന" (ദ്വീപിന്റെ മധ്യഭാഗത്തോ പടിഞ്ഞാറൻ ഭാഗമോ ആണെന്ന് വിശ്വസിക്കപ്പെടുന്ന തംബപാണി) എന്ന സ്ഥലത്തിനടുത്തുള്ള ഒരു യക്ഷനെ പരാജയപ്പെടുത്തുകയും, ഒടുവിൽ ദ്വീപിലെ മുൻ നിവാസികളെ അവരുടെ നഗരമായ സിരിസവത്തുവിൽ നിന്ന് മാറ്റുകയും ചെയ്തു. ഒരു യക്ഷനേതാവിന്റെ മകളായ കുവേനിയുമായുള്ള വിജയയുടെ വിവാഹം തംബപണ്ണിയുടെ രാജ്യം ഭരിക്കാനുള്ള അദ്ദേഹത്തിന്റെ കഴിവിനെ ഉറപ്പിച്ചിരിക്കാം. എങ്കിലും, സ്നേഹത്തിനുവേണ്ടി കുവേണി തന്റെ ജനതയെ ത്യജിച്ചത് അധികനാൾ നീണ്ടുനിന്നില്ല; ഇന്ത്യയിൽ നിന്നുള്ള ഒരു രാജകുമാരിക്ക് വേണ്ടിയാണ് വിജയ് അവളെ ഒറ്റിക്കൊടുത്തത്. വിജയയിൽ കുവേണിക്ക് രണ്ട് കുട്ടികളുണ്ടായിരുന്നു.
ശ്രീലങ്കയിൽ എത്തി
വിജയയെ അദ്ദേഹത്തിന്റെ പിതാവ് റീജന്റ് ആക്കി. പക്ഷേ അദ്ദേഹവും അദ്ദേഹത്തിന്റെ അനുയായികളും അക്രമാസക്തമായ പ്രവൃത്തികൾക്ക് കുപ്രസിദ്ധരായിരുന്നു. ആവർത്തിച്ചുള്ള പരാതികൾ അദ്ദേഹത്തിൻ അക്രമങ്ങളെ തടയുന്നതിനു പര്യാപ്തമാകാത്തതിനേത്തുടർന്ന്, പൗരപ്രമുഖന്മാർ വിജയയെ വധിക്കണമെന്ന് രാജാവിനോട് ആവശ്യപ്പെട്ടു. തുടർന്ന് സിംഹബാഹു രാജാവ് വിജയയെയും അദ്ദേഹത്തിന്റെ 700 അനുയായികളെയും രാജ്യത്ത് നിന്ന് പുറത്താക്കി. പുരുഷന്മാരുടെ തല പകുതി മുണ്ഡനം ചെയ്തു, അവരെ കടലിലേക്ക് പോകുന്ന ഒരു കപ്പലിൽ കയറ്റി. 700 പേരുടെ ഭാര്യമാരെയും മക്കളെയും വെവ്വേറെ കപ്പലുകളിൽ അയച്ചു. വിജയയും അനുയായികളും സുപ്പാറക എന്ന സ്ഥലത്ത് കപ്പലിറങ്ങി; സ്ത്രീകൾ മഹിളാദിപക എന്ന സ്ഥലത്തും കുട്ടികൾ നാഗദീപ എന്ന സ്ഥലത്തുമാണ് ഇറങ്ങിയത്. ഗൗതമ ബുദ്ധൻ ഉത്തരേന്ത്യയിൽ മരിച്ച ദിവസം വിജയയുടെ കപ്പൽ പിന്നീട് തംബപണ്ണി എന്നറിയപ്പെടുന്ന പ്രദേശത്തെ ലങ്കയിൽ എത്തി. ഇന്ത്യയുടെ പടിഞ്ഞാറൻ തീരത്ത് നിന്നാണ് വിജയ പുറപ്പെട്ടതെന്ന് കരുതുന്നവർ (സിംഹപുര ഗുജറാത്തിലായിരുന്നു) ഇന്നത്തെ സോപാരയെ സുപ്പരകയുടെ സ്ഥാനമായി തിരിച്ചറിയുന്നു. സിംഹപുര വംഗ-കലിംഗ മേഖലയിലാണെന്ന് കരുതുന്നവർ അതിനെ ഇന്ത്യയുടെ കിഴക്കൻ തീരത്തുള്ള സ്ഥലങ്ങളുമായും തിരിച്ചറിയുന്നു; എസ്. കൃഷ്ണസ്വാമി അയ്യങ്കാർ അനുമാനിക്കുന്നത് സുപ്പറക സുമാത്ര ആയിരിക്കാം എന്നാണ്.
മഹാവംശമനുസരിച്ച്, ഗൗതമ ബുദ്ധൻ നിർവാണം പ്രാപിക്കുന്നതിന് മുമ്പ്, ലങ്കയിൽ ബുദ്ധമതം തഴച്ചുവളരാൻ വേണ്ടി ദേവന്മാരുടെ രാജാവിനോട് (ഇന്ദ്രൻ എന്ന് തിരിച്ചറിയപ്പെട്ടു) ആവശ്യപ്പെട്ടു. വിജയനെ സംരക്ഷിക്കാൻ ഒരു സന്യാസിയുടെ വേഷത്തിൽ ലങ്കയിലെത്തിയ താമര നിറമുള്ള ദേവന് (ഉപുൽവൻ) ഇന്ദ്രൻ ലങ്കയുടെ രക്ഷാകർതൃത്വം നൽകി.[ വിൽഹെം ഗീഗർ താമര നിറമുള്ള ദേവനെ വിഷ്ണുവായി കണ്ടെത്തുന്നു. ഉപ്പള നീല താമരയാണ്. സെനരത്ത് പരണവിതാനം അദ്ദേഹത്തെ വരുണനായി തിരിച്ചറിയുന്നു.
വിജയ തന്റെ അനുയായികളുടെ കൈകളിൽ ഒരു സംരക്ഷണ (പരിത്ത) നൂൽ കെട്ടി. പിന്നീട് ഒരു യഖിനി നായയുടെ രൂപത്തിൽ അവരുടെ മുന്നിൽ പ്രത്യക്ഷപ്പെട്ടു. നായ വാസസ്ഥലം സൂചിപ്പിച്ചതായി അനുയായികളിൽ ഒരാൾ കരുതി അവളെ അനുഗമിച്ചു. കുറച്ചു കഴിഞ്ഞപ്പോൾ, നൂൽ നൂൽക്കുന്ന കുവേണി (അഥവാ കൂവന്ന) എന്ന യഖിനിയെ അയാൾ കണ്ടു. കുവേണി അവനെ വിഴുങ്ങാൻ ശ്രമിച്ചു. പക്ഷേ വിജയയുടെ മാന്ത്രിക നൂൽ അവനെ സംരക്ഷിച്ചു. അവനെ കൊല്ലാൻ കഴിയാതെ, കുവേണി അനുയായിയെ ഒരു കുഴിയിലേക്ക് എറിഞ്ഞു; 700 അനുയായികളോടും അവൾ ഇതേ കാര്യം ചെയ്തു. വിജയ തന്റെ ആളുകളെ തേടി കുവേണിയുടെ അടുത്തേക്ക് പോയി; അവൻ അവളെ കീഴടക്കി, അവരെ മോചിപ്പിക്കാൻ അവളെ നിർബന്ധിച്ചു. കുവേണി വിജയയോട് വിശ്വസ്തത പുലർത്തുന്നുവെന്ന് സത്യം ചെയ്തുകൊണ്ട് തന്റെ ജീവൻ രക്ഷിക്കാൻ ആവശ്യപ്പെട്ടു. വിജയയ്ക്കും അനുയായികൾക്കും വേണ്ടി അവൾ വിഴുങ്ങിയ വ്യാപാരികളുടെ കപ്പലുകളിൽ നിന്ന് ഭക്ഷണവും സാധനങ്ങളും കൊണ്ടുവന്നു. വിജയ അവളെ തന്റെ ഭാര്യയായി സ്വീകരിച്ചു.
മക്വാരി ഹാർബർ
മക്വാരി ഹാർബർ ഓസ്‌ട്രേലിയയിലെ ടാസ്മാനിയയിലെ വെസ്റ്റ് കോസ്റ്റ് മേഖലയിൽ സ്ഥിതിചെയ്യുന്ന, ബൃഹത്തായ, ആഴമില്ലാത്ത ഒരു ഇടക്കടലാണ്. ഏകദേശം 315 ചതുരശ്ര കിലോമീറ്റർ വിസ്തീർണ്ണവും ശരാശരി ആഴം 15 മീറ്ററുമുള്ള ഇതിന് 50 മീറ്റർ വരെ ആഴമുള്ള സ്ഥലങ്ങളുമുണ്ട്. ചെറുതരം കപ്പലുകൾക്ക് ഇതു വഴി സഞ്ചരിക്കാൻ സാധിക്കുന്നു.
ചരിത്രം
തന്റെ 'ഫസ്റ്റ് ഡിസ്കവറി ഓഫ് പോർട്ട് ഡേവി ആന്റ് മക്വാരി ഹാർബർ' എന്ന ആഖ്യാനത്തിൽ 1815 ഡിസംബർ 28 ന് മാക്വാരി ഹാർബർ കണ്ടെത്തുന്നതിനായി ഹൊബാർട്ടിൽ നിന്ന് അഞ്ച് തുഴകളുള്ള തുറന്ന തിമിംഗല ബോട്ടിൽ യാത്ര ചെയ്തതെങ്ങനെയെന്ന് ജെയിംസ് കെല്ലി എഴുതി. എന്നിരുന്നാലും ഈ യാത്രയുടെ വ്യത്യസ്ത വിവരണങ്ങൾ കണ്ടെത്തലിന്റെ വ്യത്യസ്ത രീതികളും തീയതികളുമാണ് സൂചിപ്പിച്ചിരിക്കുന്നത്.
നദികൾ
വെസ്റ്റ് കോസ്റ്റ് റേഞ്ചിലൂടെ കടന്നുപോകുന്ന കിംഗ് നദിയും ഗോർഡൻ നദിയും മക്വാരി ഹാർബറിലേക്ക് പതിക്കുന്നു. മക്വാരി ഹാർബറിലേക്കുള്ള ഇടുങ്ങിയ പ്രവേശന മാർഗ്ഗത്തിൽ ഹെൽസ് ഗേറ്റ്സ് എന്ന് വിളിക്കപ്പെടുന്ന അപകടകരമായ വേലിയേറ്റ പ്രവാഹങ്ങളുണ്ട്. ഹാർബറിന് പുറത്ത് പ്രവേശന മാർഗ്ഗ പ്രദേശം മക്വാരി ഹെഡ്സ് എന്നറിയപ്പെടുന്നു. ഇതിന്റെ ഏറ്റവും പടിഞ്ഞാറൻ പോയിന്റ് കേപ് സോറൽ ആണ്.
ലൂസിഫർ
ലഘുചിത്രം|ലൂസിഫർ അനുയായികൾക്കൊപ്പം |പകരം= പുരാതന റോമൻ കാലഘട്ടത്തിലെ പ്രഭാത നക്ഷത്രം എന്ന നിലയിൽ ശുക്ര ഗ്രഹത്തിന്റെ ലാറ്റിൻ നാമമാണ് ലൂസിഫർ. പ്രകാശം കൊണ്ടുവരുന്നവൻ, ശുക്രനക്ഷത്രം, സാത്താൻ എന്നിവ ലൂസിഫർ എന്ന പദത്തിന്റെ നാമങ്ങളാണ്. ക്രിസ്ത്യൻ വിശ്വാസപ്രകാരം പിശാച് എന്നു വിളിക്കപ്പെടുന്ന സാത്താൻ ഉത്ഭവ രൂപമാണ് ലൂസിഫർ. സാത്താൻ പാപം ചെയ്യുന്നതിന് മുമ്പ് സ്വർഗ്ഗത്തിൽ ദൈവ ദൂതനായി വസിക്കുകയായിരുന്നു. ജ്ഞാനസമ്പൂർണ്ണനും സൗന്ദര്യവാനും ദൈവത്തിൻറെ സിംഹാസനത്തിൻറെ അടുത്തു നിൽക്കുന്നവനുമായിരുന്നു ലൂസിഫർ.
റോമൻ നാടോടിക്കഥകളും പദോൽപ്പത്തിയും
"പ്രകാശം കൊണ്ടുവരുന്നവൻ" എന്നതിന്റെ ലാറ്റിൻ നാമമാണ് ലൂസിഫർ. റോമൻ നാടോടിക്കഥകളിലെ ശുക്ര ഗ്രഹത്തിന്റെ പേരായിരുന്നു ഇത്. പലപ്പോഴും വെളിച്ചം വഹിക്കുന്ന ഒരു പുരുഷ രൂപമായി ലൂസിഫറിനെ ചിത്രീകരിച്ചിരുന്നു. ലൂസിഫർ അറോറയുടെയും സെഫാലസിന്റെയും പുരാണകഥകളിലെ പുത്രനും സെയ്‌ക്‌സിന്റെ പിതാവുമാണെന്ന് പറയപ്പെടുന്നു. പുലരിയെ അറിയിക്കുന്നതായി കവിതകളിൽ അദ്ദേഹം പലപ്പോഴും അവതരിപ്പിച്ചു.
ക്രിസ്തീയ വീക്ഷണം
സാത്താന്റെ മറ്റൊരു പേരാണ് ലൂസിഫർ എന്നും കരുതപ്പെടുന്നു. മനുഷ്യന്റെ ഉത്പ‌ത്തിക്ക് മുമ്പ് ദൈവനിഷേധം നടത്തിയതിന്റെ പേരിൽ സ്വർഗത്തിൽ നിന്നും പുറത്താക്കപ്പെട്ട ദൈവത്തിന്റെ പ്രിയപ്പെട്ട മാലാഖയായിരുന്നു ലൂസിഫറെന്നാണ് ബൈബിൾ പറയുന്നത്. ലോകത്ത് പാപത്തിന്റെ തുടക്കവും ലൂസിഫറിൽ നിന്നാണെന്ന് ബൈബിൾ പറയുന്നു. ദൈവത്തിന്റെ പറുദീസയിൽ ഗബ്രിയേൽ,​ മിഖായേൽ മാലാഖമാരേക്കൾ പ്രധാനിയായിരുന്ന ലൂസിഫർ ദൈവത്തേക്കാൾ ഉന്നതനാകാൻ ശ്രമിച്ചതിന്റെ പേരിലാണ് പുറത്താക്കപ്പെടുന്നതും ശപിക്കപ്പെടുന്നതും. പിന്നീട് ആദി മനുഷ്യരായ ആദത്തിനും ഹവ്വയ്‌ക്കും മുന്നിൽ സർപ്പത്തിന്റെ രൂപത്തിലെത്തിയതും ഇതേ ലൂസിഫർ തന്നെയാണ്. താൻ ദൈവത്തപ്പോലെ തന്നെ ആരാധിക്കപ്പെടേണ്ടവനാണെന്ന ചിന്ത പുലർത്തുന്ന ലൂസിഫർ ഇതിന് വേണ്ടി മനുഷ്യകുലത്തിനെയാകെ വരുതിയിലാഴ്‌ത്തണമെന്നും അതിയായി ആഗ്രഹിക്കുന്നു. ബൈബിൾ പുതിയ നിയമത്തിൽ തന്നെ ആരാധിക്കണമെന്ന് യേശുവിനോട് പോലും ലൂസിഫർ ആവശ്യപ്പെടുന്നുണ്ട്. ആദ്യകാലത്ത് ദൈവത്തെ അനുസരിച്ചുപോന്ന ലൂസിഫറിൽ പിന്നീട് ഗർവ്വ്, അസൂയ, അസംതൃപ്തി, ഉന്നതഭാവം, മുതലായവ ഉണ്ടായി എന്ന് ബൈബിൾ. ദൈവത്തെ സിംഹാസന ഭ്രഷ്ടനാക്കുവാൻ ശ്രമിക്കയും എല്ലാവരും തന്നെ ആരാധിക്കണം എന്ന് ആവശ്യപ്പെടുകയും ചെയ്യുകയും; ലൂസിഫറിൽ ആകൃഷ്ടരായ സ്വർഗ്ഗത്തിലെ മൂന്നിലൊന്നു ദൂതന്മാർ ലൂസിഫറിനൊപ്പം ചേരുകയും ചെയ്തു. തൻനിമിത്തം ലൂസിഫറിനേയും അവൻറെ അനുഗാമികളേയും സ്വർഗ്ഗത്തിൽ നിന്നും ദൈവം തള്ളിക്കളഞ്ഞു; എന്ന് ക്രിസ്തീയ വിശ്വാസം.
പിശാചിനെ ആരാധിക്കുന്നവർ
പരിശുദ്ധമാക്കപ്പെട്ട മതചിഹ്നങ്ങളെ അവഹേളിച്ച് കൊണ്ടും ദൈവത്തിന്റെ ശപിക്കപ്പെട്ട മാലാഖയെ വാഴ്‌ത്തിക്കൊണ്ടും പിശാചിനെ ആരാധിക്കുന്നവർ ഇപ്പോഴുമുണ്ടെന്ന് ക്രിസ്‌തീയ സഭകളുടെ ആരോപണം. പ്രത്യേക രീതിയിലുള്ള കുരിശ് ഉപയോഗിച്ച് നടത്തപ്പെടുന്ന ഇത്തരം ആരാധനകളെ ബ്ലാക് മാസ് അഥവാ കറുത്ത കുർബാനയെന്നും അറിയപ്പെടുന്നു.
പുറത്തേക്കുള്ള കണ്ണികൾ
വിജിത് ഉഴമലയ്ക്കൽ എഴുതിയ ഫേസ്ബുക് പോസ്റ്റിൽ നിന്നും ശേഖരിച്ചത് വർഗ്ഗം:മതങ്ങൾ
ശിവസേന
മറാത്തികളുടെ ഉന്നമനത്തിനായി മഹാരാഷ്ട്ര സംസ്ഥാനത്ത് രൂപംകൊണ്ട് പിൽക്കാലത്ത് മറ്റ് സംസ്ഥാനങ്ങളിലടക്കം സ്വാധീനമുള്ള രാഷ്ട്രീയ പാർട്ടിയായി മാറുകയും ചെയ്ത സംഘടനയാണ് ശിവസേന. ബാൽ താക്കറെ രൂപീകരിച്ച ഈ സംഘടന കടുത്ത ഹൈന്ദവ - മറാഠി നിലപാടുകളുമായി സംഘപരിവാർ സംഘടനകളുടെ സഖ്യ കക്ഷിയായാണ് പ്രവർത്തിക്കുന്നത്.
ചരിത്രം
1960ൽ ബാൽ താക്കറെയും സഹോദരനും കൂടി മാർമിക് എന്ന കാർട്ടൂൺ വാരിക തുടങ്ങി ഇതിൽ നിന്നാണ് ശിവസേന എന്ന ആശയത്തിന്റെ രൂപീകരണം. താക്കറെ മറാഠികൾക്ക് ജോലി നൽകൂ എന്ന ആവശ്യവുമായി സമരം ആരംഭിച്ചു. താക്കറെയുെട പിതാവ് കേശവ്റാം താക്കറെ പുതിയൊരു കുട്ടായ്മ രൂപികരിച്ചുകൂടെ എന്ന് അഭിപ്രായം പറഞ്ഞു. 19 ജൂൺ 1966- ൽ ആരംഭിച്ച ഈ സംഘടനയ്ക്ക് ഛത്രപതി ശിവാജിയുടെ സേന എന്ന അർഥത്തിൽ ശിവസേന എന്ന പേരിട്ടതും കേശവ്റാമാണ്. മഹാരാഷ്ട്ര മറാഠികളുടെതാണ് മുംബൈ കുടിയേറ്റക്കാരുടെതല്ല എന്ന വാദമായാണ് ഈ പ്രസ്ഥാനം വളർന്നു വന്നത്. ഈ സംഭവത്തെ തുടർന്ന് മഹാരാഷ്ടയിൽ ശിവസേന ശക്തമായി.
തിരഞ്ഞടുപ്പ്
1980കളിൽ ശിവസേന മുംബൈ കോർപ്പറേഷൻ തെരഞ്ഞടുപ്പിൽ മുസ്ലീം ലീഗുമായി സഖ്യം നിലന്നിരുന്നു. പിന്നീട് 1989ൽ ബി.ജെ.പി യുമായി സഖ്യത്തിലായി.1995ൽ നടന്ന മഹാരാഷ്ട്ര തെരഞ്ഞടുപ്പിൽ ശിവസേന-ബിജെപി സഖ്യം 138 സീറ്റ് നേടി അധികാരത്തിൽ വന്നു. എന്നാൽ 1999 തെരഞ്ഞടുപ്പിലും തുടർന്ന് നടന്ന തെരഞ്ഞടുപ്പിലും ശിവസേന-ബിജെപി സഖ്യത്തിനും മഹാരാഷ്ട്രയിൽ അധികാരത്തിൽ വരാൻ കഴിഞ്ഞില്ല. എൻ.ഡി.എ യുടെ ഭാഗമായിരിക്കെ രാഷ്ട്രപതി തെരഞ്ഞടുപ്പിൽ കോൺഗ്രസ്സ് സ്ഥാനാർത്ഥിയായ പ്രതിഭാ പാട്ടീലിനെയും പ്രണബ് മുഖർജിയെയും പിന്തുണച്ചു. 2009ൽ മഹാരാഷ്ട്രയിൽ നടന്ന തെരഞ്ഞടുപ്പിൽ സഖ്യ കക്ഷിയായ ബി.ജെ.പി.യെക്കാൾ കുറവ് സീറ്റാണ് നേടിയത്.
അവലംബം
വർഗ്ഗം:ഹിന്ദുത്വ വർഗ്ഗം:ശിവസേന വർഗ്ഗം:ഇന്ത്യയിലെ യാഥാസ്ഥിതിക പാർട്ടികൾ വർഗ്ഗം:ഇന്ത്യയിലെ തീവ്ര വലത് രാഷ്ട്രീയപാർട്ടികൾ വർഗ്ഗം:ഇന്ത്യൻദേശീയതാ പാർട്ടികൾ
കറുത്തമുത്ത് (പരമ്പര)
കറുത്ത മുത്ത് ഒരു ഇന്ത്യൻ ടെലിവിഷൻ മലയാളം ഭാഷാ പരമ്പരയാണ്.2014 ഒക്ടോബർ 20 ന് ഏഷ്യാനെറ്റ് ചാനലിൽ സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി+ഹോട്ട്സ്റ്റാറിലും സ്ട്രീമിംഗ് ചെയ്യുന്നു. മലയാള ടെലിവിഷനിൽ ഏറ്റവും കൂടുതൽ എപ്പിസോഡുകൾ പൂർത്തീകരിച്ച രണ്ടാമത്തെ പരമ്പരയാണ് ഇത്. ഈ പരമ്പര നാല് സീസണുകളായി 1,450 എപ്പിസോഡുകൾ വിജയകരമായി ടെലികാസ്റ്റിംഗ് പൂർത്തിയാക്കി.
സീസൺ 1
കറുത്ത നിറമുള്ള പെൺകുട്ടിയായ കാർത്തികയെ അവളുടെ സുന്ദരിയായ സഹോദരി മോശമായി കാണുന്നു. അവൾ ബാലചന്ദ്രനെ വിവാഹം കഴിക്കുന്നുണ്ടെങ്കിലും സന്തുഷ്ട ദാമ്പത്യജീവിതം നയിക്കാൻ സാമൂഹികവും കുടുംബപരവുമായ സമ്മർദങ്ങൾ നേരിടേണ്ടതുണ്ട്.
സീസൺ 2
തമിഴ്‌നാടിന്റെ തെരുവുകളിൽ കർത്തികയെയും മകളെയും നാഥൻ കണ്ടെത്തി അവരെ തിരികെ കൊണ്ടുപോകുന്നു, എന്നാൽ കാർത്തിക ശാരീരിക അസ്വാസ്ഥ്യത്തിലാണ്, മറ്റുള്ളവരുടെ കണ്ണിൽപ്പെടാതെ അവളെ ആശുപത്രിയിൽ പ്രവേശിപ്പിക്കുന്നു. കൈപമംഗലത്തിലേക്ക് ബാലയുടെ വരവോടെ പരമ്പര ഒരു ട്വിസ്റ്റ് എടുക്കുന്നു. ബാലൻ ഒഴികെ എല്ലാവരും അവളെ നിരസിക്കുന്നു. പിന്നീട് ബാലചന്ദ്രനും കുടുംബവും ബാലമോളിന്റെ സ്വന്തം മകളാണെന്ന് മനസിലാക്കുന്നു, അതേ സമയം കാർതുവിന്റെ സാന്നിധ്യം മറീനയുടെയും ബാലന്റെയും വിവാഹം ഉറപ്പിച്ചു, ക്രൂരനായ മറീന ബാലൻ തന്നെ കൊല്ലാൻ പദ്ധതിയിടുന്നുവെന്ന് മനസ്സിലാക്കുന്നു. കാർത്തും മകളും ജീവിച്ചിരിപ്പുണ്ടെന്ന് മരീനയുടെയും കാർത്തുവിന്റെയും രണ്ടാനച്ഛന് അറിയാം. ആരും അറിയാതെ അവരെ കൊല്ലാൻ അവർ പദ്ധതിയിടുന്നു. ഒരു അപകടത്തിന് ശേഷം കാർത്തുവിന് ഓർമ്മശക്തി നഷ്ടപ്പെടുകയും ഡോ. ​​അരുൺ പരിപാലിക്കുകയും ചെയ്യുന്നു, അദ്ദേഹം പരുവിനെ (കാർത്തു) വിവാഹം കഴിക്കണമെന്ന് അമ്മ ആഗ്രഹിക്കുന്നു. ബാലനെ കൊല്ലാനുള്ള ശ്രമത്തിൽ നിർഭാഗ്യവശാൽ ജയനെ മരീന കൊല്ലുകയും കന്യ മാനസികമായി അസ്ഥിരമാവുകയും പിന്നീട് ഒരു പെൺകുഞ്ഞിനെ പ്രസവിക്കുകയും ചെയ്യുന്നു. ബാലൻ ക്യാൻസർ ബാധിച്ച് കാനഡയിലേക്ക് പോകുന്നു. ഒടുവിൽ നിരവധി സംഭവങ്ങൾക്ക് ശേഷം കന്യ മരീനയെ കൊന്ന് ജയിലിലടയ്ക്കുന്നു. തന്റെ ഭൂതകാലത്തെ അനുസ്മരിച്ച് കൈപമംഗലത്തിലേക്ക് മടങ്ങിയെത്തിയ കാർത്തു പോഡിമോളിനെ പരിപാലിച്ചു, ഒടുവിൽ ബാലനും കാർത്തുവും ബാലയും വീണ്ടും ഒന്നിക്കുന്നു. മരീനയുടെ പ്രേതം പയ്യന്മാരെ ആക്രമിക്കാൻ തുടങ്ങിയെങ്കിലും എല്ലാം ഒരു മരീചിക മാത്രമായിരുന്നു. ഒരു ജ്യോതിഷിയുടെ കണ്ടെത്തലുകൾ അനുസരിച്ച്, ബാലയ്ക്കും പോഡിമോളിനും ഒരിടത്ത് ഒരുമിച്ച് ജീവിക്കാൻ കഴിയില്ലെന്ന് പ്രവചിച്ച കുഞ്ചുശേഖരൻ പോഡിമോളിനെക്കുറിച്ച് ആശങ്കാകുലനാകുന്നു. മടങ്ങിയെത്തിയ കന്യയെ കുഞ്ചുശേഖര തെറ്റിദ്ധരിപ്പിച്ചെങ്കിലും കുഞ്ഞിനൊപ്പം വീട്ടിലേക്ക് മടങ്ങുന്നു.
സീസൺ 3
ബാലചന്ദ്രിക നഗരത്തിന്റെ സബ് കളക്ടറായിത്തീരുന്നു, കഥ അവളുടെ ജീവിതത്തെ ചുറ്റിപ്പറ്റിയാണ്. ബാലമോളും പോഡിമോളും തമ്മിലുള്ള ബന്ധം കാണിക്കാൻ കഥ തിരിയുന്നു. ബാലമോൾ ഒരു കളക്ടർ ആയതിനാൽ പോഡിമോളിന്റെ തെറ്റായ പ്രവൃത്തികൾ മനസ്സിലാക്കുകയും ബാലയുടെ മൃദുവായ ഹൃദയം ഉണ്ടായിരുന്നിട്ടും അവളോട് ഒരു തൽക്ഷണ അനിഷ്ടം ഉണ്ടാക്കുകയും ചെയ്യുന്നു. ബാലയും അഭിരാമും വളരെക്കാലമായി പരസ്പരം പ്രണയത്തിലാണെങ്കിലും പോഡിമോളും അഭിരാമിനെ സ്നേഹിക്കുന്നു. പോഡിമോളിന്റെ അറിവില്ലാതെ ബാല തന്റെ ദീർഘകാല കാമുകൻ അഭിരാമിനെ രഹസ്യമായി വിവാഹം കഴിക്കുന്നു. പോഡിമോൾ ബാലയുടെ ബന്ധുവാണെന്നും പിന്നീട് ബാല എവിടെയും ഇല്ലാതെ പെട്ടെന്നുതന്നെ അവളെ പരിചരിക്കാൻ തുടങ്ങുമെന്നും ബാലയുടെ കുടുംബം വെളിപ്പെടുത്തുന്നു, ബാല തന്റെ പ്രിയപ്പെട്ടവളെ വിവാഹം കഴിച്ചുവെന്ന് പോഡിമോളിന് അറിയില്ലെങ്കിലും. പോഡിമോലിന് തന്റെ പ്രണയം ലഭിക്കുമെന്ന് ബാല ആകസ്മികമായി വാഗ്ദാനം ചെയ്യുന്നു. ബാല ഇതിനകം തന്നെ തന്റെ പ്രണയവുമായി വിവാഹിതനാണെന്ന സന്ദേശം പോഡിമോളിനെ അറിയിക്കാൻ ബാലയുടെ കസിൻ അരോമൽ ശ്രമിക്കുന്നു. അവളുടെ രക്തം, സഹോദരി അവളെ പരാജയപ്പെടുത്താൻ അനുവദിക്കില്ലെന്ന് പറഞ്ഞ് പോഡിമോൾ ഈ ആശയം നിരസിക്കുന്നു. ഗായത്രി തങ്ങളുടെ വിവാഹത്തെക്കുറിച്ച് പഠിക്കുമോ എന്ന ഭയത്തിൽ ബാലയും അഭിറാമും പരസ്പരം രഹസ്യമായി സമയം ചെലവഴിക്കുന്നു. അഭിരാമും ബാലയും പരസ്പരം സമയം ചെലവഴിക്കാൻ ആഗ്രഹിക്കുന്നുണ്ടെങ്കിലും വിധി കാരണം കഴിയില്ല. അതേസമയം, ബാല ഗർഭം ധരിക്കുകയും പോഡിമോളിന് പിന്നീട് അത് അറിയുകയും ചെയ്യുന്നു. അവൾ മരിക്കാൻ തീരുമാനിച്ചുവെങ്കിലും ബാല അവളെ രക്ഷിച്ചു. ഡോ. അരുണിന്റെ ചികിത്സയ്ക്ക് ശേഷം അവൾക്ക് സുഖം പ്രാപിക്കുകയും ഗണേഷ് എന്ന മാന്യനെ വിവാഹം കഴിക്കുകയും ചെയ്തു. വിവാഹത്തിന് മുമ്പ് ബാലൻ മരിച്ചു, വിവാഹത്തിന് രണ്ട് ദിവസത്തിന് ശേഷം എല്ലാവരും കണ്ടെത്തി. സ്വർഗീയ വാസസ്ഥലത്തേക്ക് പോയ പിതാവിന്റെ എല്ലാ ആചാരങ്ങളും ബാല ചെയ്യുന്നു. അവൾ ബോധരഹിതനായി ആശുപത്രിയിൽ പ്രവേശിപ്പിക്കപ്പെടുന്നു. കുഞ്ചു ശേഖരൻ അയച്ച ഒരു വ്യക്തിയെ സ്ട്രെച്ചറിൽ നിന്ന് തള്ളിയിട്ടപ്പോൾ അവളുടെ അവസ്ഥ ഗുരുതരമായിത്തീരുന്നു. എന്നിരുന്നാലും, ആക്രമണത്തിൽ നിന്ന് അവർ രക്ഷപ്പെട്ടു. ബാലയും അഭിരാമും ഒരു പെൺകുഞ്ഞിനെ അനുഗ്രഹിച്ചിരിക്കുന്നു. കുടുംബം മുഴുവൻ സന്തോഷകരമാണ്. അതേസമയം, ഗായത്രി അമ്മായിയമ്മയിൽ നിന്ന് മോശമായി പെരുമാറുന്നു. എന്നിരുന്നാലും, അവളുടെ ഭർത്താവ് അവളുടെ ഭാഗത്തുനിന്ന് പൂർണ്ണ പിന്തുണ നൽകുന്നു.
സീസൺ 4
അഭിരാമിന്റെയും ബാലയുടെയും മകളായ മുത്തിന്റെ കഥയാണ് ഇതിൽ ആവിഷ്കരിക്കുന്നത്.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
നിധി റാസ്ദാൻ
ഒരു ഇന്ത്യൻ പത്രപ്രവർത്തകയാണ് നിധി റാസ്ദാൻ. എൻഡിടിവിയിൽ ലെഫ്റ്റ് റൈറ്റ് & സെൻറർ എന്ന പ്രധാന പരിപാടിയുടെ അവതാരകയാണ്. ഈ പരിപാടി സാധാരണയായി വൈകുന്നേരം തൽസമയം സംപ്രേഷണം ചെയ്യുകയും വാർത്തകളും ബ്രേക്കിംഗ് ന്യൂസുകളും ചർച്ച ചെയ്യുകയും ചെയ്യുന്നു.
എൻ.ഡി.ടിവി 24x7 എന്നത് ന്യൂ ഡെൽഹി ടെലിവിഷൻ ലിമിറ്റഡിന്റെ ഉടമസ്ഥതയിലുള്ള ഇന്ത്യയിലെ വാർത്തകളും സംഭവങ്ങളും കൈകാര്യം ചെയ്യുന്ന ഒരു ഇംഗ്ലീഷ് ഭാഷ ടെലിവിഷൻ നെറ്റ് വർക്കാണ്. 2017-ൽ പെൻഗ്വിൻ റാൻഡം ഹൗസ് ഇന്ത്യ പ്രസിദ്ധീകരിച്ച ലെഫ്റ്റ് റൈറ്റ് & സെൻറർ: ദി ഐഡിയ ഓഫ് ഇന്ത്യ എന്ന ഒരു പുസ്തകം നിധി രചിച്ചിട്ടുണ്ട്.
സ്വകാര്യ ജീവിതം
പ്രസ് ട്രസ്റ്റ് ഓഫ് ഇന്ത്യയുടെ വാർത്താ ഏജൻസി മുൻ എഡിറ്റർ ഇൻ ചീഫ്  മഹാരാജാ കൃഷൻ റാസ്ദാന്റെ മകളാണ് നിധി റാസ്ദാൻ. ന്യൂഡൽഹിയിലെ ഷെയ്ഖ് സരായ്യിലെ ഏപ്പീജേ സ്കൂളിൽ പഠിച്ചു. പിന്നീട് ലേഡി ശ്രീറാം കോളേജിൽ നിന്നും ബിരുദം നേടി. ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷനിൽ (1998-99) റേഡിയോ, ടിവി ജേർണലിസത്തിൽ പോസ്റ്റ് ഗ്രാജ്വേറ്റ് ഡിപ്ലോമ പഠിച്ചു. ജമ്മുകശ്മീർ ആണ് ജന്മസ്ഥലം. പത്രപ്രവർത്തകനും എഴുത്തുകാരനുമായ നീലേഷ് മിശ്രയെ 2005-ൽ റാസ്ദാൻ വിവാഹം കഴിച്ചു. രണ്ടു വർഷത്തിനു ശേഷം 2007-ൽ ഇരുവരും വേർപിരിഞ്ഞു.
ഔദ്യോഗിക ജീവിതം
നിധി 1999-ൽ എൻ.ഡി ടിവിയിൽ ചേർന്നു. തന്റെ ജീവിതത്തിന്റെ തുടക്കം മുതൽ നിധി വിവിധ പരിപാടികൾ സംഘടിപ്പിച്ച് പരമ്പരകൾ  അവതരിപ്പിച്ചു. ഇന്ത്യൻ ഉപഭൂഖണ്ഡത്തിൽ നിന്നുള്ള പ്രധാന രാഷ്ട്രീയ, സാമ്പത്തിക, സാമൂഹ്യ വിഷയങ്ങളിൽ അവർ വിപുലമായി റിപ്പോർട്ട് ചെയ്തിട്ടുണ്ട്. അന്നുമുതൽ ഒരു ന്യൂസ് ആങ്കർ / ജേണലിസ്റ്റ് ആയിരുന്നു. എൻ.ഡി.ടിവി-യുടെ എക്സിക്യൂട്ടീവ് എഡിറ്ററും ന്യൂസ് ഷോ ലെഫ്റ്റ്, റൈറ്റ് & സെന്റർ എന്നിവയുടെ പ്രാഥമിക അവതാരകയുമായിരുന്നു. ജനുവരി 31, 2023 എൻ.ഡി. ടിവിയിൽ നിന്ന് രാജിവച്ചതായി നിധി ട്വിറ്ററിൽ അറിയിച്ചു.
നിധി അവതരിപ്പിക്കുന്ന കാര്യപരിപാടികൾ:
അവലംബം
<references group="" responsive=""> വർഗ്ഗം:1978-ൽ ജനിച്ചവർ വർഗ്ഗം:ഇന്ത്യൻ ടെലിവിഷൻ വാർത്താവതാരകർ വർഗ്ഗം:ഇന്ത്യൻ ടെലിവിഷൻ മാധ്യമപ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
ബിരുദാനന്തരബിരുദം
ബിരുദാനന്തരബിരുദം എന്നത് ഒരു വിദ്യാഭ്യാസ യോഗ്യതയാണ്. സാ‍ധാരണയായി ബിരുദം നേടിയതിനു ശേഷം ഒരു പഠനശാഖയിലോ തൊഴിൽമേഖലയിലോ ഉപരിപഠനം പൂർത്തിയാക്കി നേടുന്ന യോഗ്യതയാണ് ബിരുദാനന്തരബിരുദം. ശാസ്ത്രവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് സയൻസ് (Master of Science - MSc അല്ലെങ്കിൽ MS) എന്നും മാനവികവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് ആർട്‌സ് (Master of Arts - MA)എന്നുമാണ് അറിയപ്പെടുന്നത്. ചില സർവകലാശാലകൾ MSc ബിരുദവും മറ്റു ചിലത് MA ബിരുദവും നല്കിപ്പോരുന്ന ചില വിഷയങ്ങളുമുണ്ട്.
പരമ്പരാഗത ബിരുദാനന്തര ബിരുദം
വർഗ്ഗം:ബിരുദാനന്തരബിരുദങ്ങൾ
ആറ്റിൽ പുഴക്കാവ്
കേരളത്തിലെ എറണാകുളം ജില്ലയിലെ ആലുവായിൽ നിന്നും ഏകദേശം 7 കി.മി.അകലെ പെരിയാറിന്റെ തീരത്തു സ്തിഥി ചെയ്യുന്ന ഒരു ദേവീ ക്ഷേത്രമാണ് ആറ്റിൽ പുഴക്കാവ്.ചരിത്രപുരാതനമായ ഈ ക്ഷേത്രതിൽ നിരവധി ഭക്തജനങ്ങൾ അഭീഷ്ട സിദ്ധിക്കായി ദർശനം നടത്തി വരുന്നു. കേരളത്തിൽ ആൾതൂക്കം നിലവിലുള്ള ചുരുക്കം ചില ക്ഷേത്രങ്ങളിൽ ഒന്നാണിത്. മീനമാസത്തിലെ ഭരണിനാളിലാണു തൂക്കം വഴിപാട് നടത്താറുള്ളത്.
അവലംബം
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഇസ്കന്ദർ മിർസ
പാകിസ്താനിലെ ആദ്യത്തെ പ്രസിഡണ്ടായിരുന്ന സാഹിബ്സാദ സയ്യിദ് ഇസ്കന്ദർ അലി മിർസ പാകിസ്താനി ബംഗാളി ജനറലും ബിസിനസുകാരനും സിവിൽ സർവീസ് ഉദ്യോഗസ്ഥനും ആയിരുന്നു(Sahibzada Sayyid Iskander Ali Mirza (اسکندر مرزا, ইস্কান্দার মির্জা; 13 നവംബർ 1899 – 13 നവംബർ 1969), CIE, OSS, OBE, 1956-ൽ തിരഞ്ഞെടുക്കപ്പെട്ടത് മുതൽ താൻ നിയമിച്ച ആർമി കമാന്റർ ഇൻ ചീഫ്  അയൂബ് ഖാൻ മുഹമ്മദ് 1958-ൽ പിരിച്ചു വിടുന്നത് വരെ പാകിസ്താനിലെ പ്രസിഡണ്ടായി ഇസ്കന്ദർ അലി മിർസ പ്രവർത്തിച്ചു.
മുംബൈ സർവകലാശാലയിലും പിന്നീട് യുണൈറ്റഡ് കിങ്ഡത്തിലെ സാന്റ്ഹസ്റ്റ് മിലിറ്ററി കോളേജിലും അദ്ദേഹം പഠനം നടത്തി. ബ്രിട്ടീഷ് ഇന്ത്യൻ ആർമിയിലെ കുറച്ചു കാലത്തെ സൈനിക സേവനത്തിനുശേഷം, അദ്ദേഹം ഇന്ത്യൻ പൊളിറ്റിക്കൽ സർവീസിൽ പൊളിറ്റിക്കൽ ഓഫീസർ ആയി ചേരുകയും 1946-ൽ പ്രതിരോധ മന്ത്രാലയത്തിൽ ജോയിന്റ് സെക്രട്ടറിയായി ഉയർത്തപ്പെടുന്നതുവരെ തന്റെ സേവനകാലഘട്ടത്തിന്റെ ഭൂരിഭാഗവും ബ്രിട്ടീഷ് ഇന്ത്യയുടെ നോർത്ത് വെസ്റ്റേൺ ഫ്രോണ്ടിയർ മേഖലയിൽ പൊളിറ്റിക്കൽ ഓഫീസരായി ചിലവഴിക്കുകയും ചെയ്തു. ഇന്ത്യാ വിഭജനത്തിന്റെ ഫലമായി പാക്കിസ്ഥാന് സ്വാതന്ത്ര്യം ലഭിച്ചപ്പോൾ, പ്രധാനമന്ത്രി ലിയാഖത്ത് അലി ഖാൻ മിർസയെ ആദ്യത്തെ പ്രതിരോധ സെക്രട്ടറിയായി നിയമിച്ചു, 1947-ൽ ഇന്ത്യയുമായുള്ള ആദ്യ യുദ്ധത്തിലും 1948-ൽ ബലൂചിസ്ഥാനിൽ പരാജയപ്പെട്ട വിഘടനവാദത്തിലും സൈനിക ശ്രമങ്ങൾക്ക് മേൽനോട്ടം വഹിക്കാൻ വേണ്ടി മാത്രമായിരുന്നു ഈ നിയമനം. 1952-ലെ ജനകീയ ബംഗാളി ഭാഷാ പ്രസ്ഥാനത്തിന്റെ ഫലമായി പൊട്ടിപ്പുറപ്പെട്ട കലാപത്തിൽ ക്രമസമാധാനം നിയന്ത്രിക്കുന്നതിനായി 1954-ൽ പ്രധാനമന്ത്രി മുഹമ്മദ് അലി അദ്ദേഹത്തെ ഈസ്റ്റ് ബംഗാൾ പ്രവിശ്യയുടെ ഗവർണറായി നിയമിച്ചു, പിന്നീട് 1955-ൽ ബൊഗ്ര ഭരണത്തിൽ മിർസ ആഭ്യന്തര മന്ത്രിയായി ഉയർത്തപ്പെട്ടു.
ഗവർണർ ജനറൽ മാലിക് ഗുലാമിനെ പുറത്താക്കുന്നതിൽ നിർണായക പങ്ക് വഹിച്ച മിർസ 1955-ൽ ഗവർണർ ജനറൽ സ്ഥാനം ഏറ്റെടുക്കുകയും 1956-ൽ ഭരണഘടനയുടെ ആദ്യ കരട് പ്രഖ്യാപിക്കപ്പെട്ടപ്പോൾ പാക്കിസ്ഥാന്റെ ആദ്യത്തെ പ്രസിഡന്റായി തിരഞ്ഞെടുക്കപ്പെടുകയും ചെയ്തു. എന്നിരുന്നാലും, അദ്ദേഹത്തിന്റെ പ്രസിഡന്റ് പദവി, രാഷ്ട്രീയ അസ്ഥിരതയിൽ നിറഞ്ഞതായിരുന്നു, സിവിലിയൻ ഭരണത്തിലെ ഭരണഘടനാ വിരുദ്ധമായ ഇടപെടലുകൾ വെറും രണ്ട് വർഷത്തിനുള്ളിൽ നാല് പ്രധാനമന്ത്രിമാരെ പിരിച്ചുവിടുന്നതിലേക്ക് നയിച്ചു. രാഷ്ട്രീയ അംഗീകാരങ്ങൾ നേടുന്നതിലും പ്രസിഡന്റ് സ്ഥാനത്തേക്ക് വീണ്ടും തിരഞ്ഞെടുക്കപ്പെടുന്നതിലും വെല്ലുവിളികൾ നേരിട്ട മിർസ, 1958 ഒക്ടോബർ 8-ന് പ്രധാനമന്ത്രി ഫിറോസ് ഖാൻ ഭരിച്ച സ്വന്തം പാർട്ടിയുടെ ഭരണത്തിനെതിരെ പട്ടാള നിയമം സൈനിക കമാൻഡർ ജനറൽ അയൂബ് ഖാനിലൂടെ നടപ്പിലാക്കി ഭരണഘടനയുടെ റിട്ട് സസ്പെൻഡ് ചെയ്തു. 1958-ൽ അയൂബ് ഖാനും മിർസയും തമ്മിലുള്ള പ്രശ്‌നം രൂക്ഷമായപ്പോൾ ഖാൻ അദ്ദേഹത്തെ പുറത്താക്കി. തന്റെ പിന്നീടുള്ള ജീവിതകാലം മുഴുവൻ യുണൈറ്റഡ് കിംഗ്ഡത്തിൽ താമസിച്ചിരുന്ന മിർസ 1969-ൽ മരണപ്പെടുകയും ഇറാനിൽ സംസ്‌കരിക്കപ്പെടുകയും ചെയ്തു.
അദ്ദേഹത്തിന്റെ പാരമ്പര്യത്തെയും പ്രതിച്ഛായയെയും ചില പാകിസ്ഥാൻ ചരിത്രകാരന്മാർ നിഷേധാത്മകമായി വീക്ഷിക്കുന്നു, രാജ്യത്തെ ജനാധിപത്യത്തെയും രാഷ്ട്രീയ അസ്ഥിരതയെയും ദുർബലപ്പെടുത്തുന്നതിന് മിർസ ഉത്തരവാദിയാണെന്ന് അവർ വിശ്വസിക്കുന്നു.
ആദ്യകാല ജീവിതം
1899 നവംബർ 13 ന് ബംഗാൾ പ്രസിഡൻസിയിലെ മുർഷിദാബാദിലാണ് സാഹിബ്സാദ സയ്യിദ് മുഹമ്മദ് ഫത്തേ അലി മിർസയുടെയും (ജനനം 1864 മരണം 1949) അദ്ദേഹത്തിന്റെ ആദ്യ ഭാര്യ ദിൽഷാദ് ബീഗം ത്യാബ്ജിയുടെയും (1869-1924) മൂത്തമകനായി ഇസ്‌കന്ദർ അലി മിർസ ജനിച്ചത്.(b. 1869–d. 1924). മിർസയുടെ കുടുംബം ബംഗാൾ നവാബ് എന്നും പിന്നീട് 1880-ന് ശേഷം മുർഷിദാബാദിലെ നവാബ് എന്നും അറിയപ്പെട്ടിരുന്ന ഒരു സമ്പന്നവുമായ പ്രഭുകുടുംബമായിരുന്നു.
അവലംബം
വർഗ്ഗം:പാകിസ്താനിലെ പ്രസിഡണ്ടുമാർ
അസ്കോസെന്ട്രം കർവിഫോളിയം
ആസ്സാം ഇന്ത്യ, കിഴക്കൻ ഹിമാലയ, നേപ്പാൾ, മ്യാൻമാർ, തായ്ലാന്റ്, ലാവോസ്, തെക്കൻ ചൈന, വിയറ്റ്നാം എന്നിവിടങ്ങളിൽ കാണപ്പെടുന്ന ഓർക്കിഡേസീ കുടുംബത്തിലെ ഒരു ഓർക്കിഡ് ഇനം ആണ് അസ്കോസെന്ട്രം കർവിഫോളിയം
ബാഹ്യ ലിങ്കുകൾ
വർഗ്ഗം:ഓർക്കിഡുകൾ വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:ഓർക്കിഡേസീ
നിക്കോൾ ഒരെസ്മെ
നിക്കോൾ ഒരെസ്മെ (ഫ്രഞ്ച്: [nikɔl ɔʁɛm]; 1320-1325 - ജൂലായ് 11, 1382) നിക്കോളാസ് ഒരെസ്മേ, നിക്കോളാസ് ഓരേസ്മെ, അല്ലെങ്കിൽ നിക്കോളാസ് ഡി'ഓരേസ്മെ എന്നീ പേരുകളിലും അറിയപ്പെടുന്നു. ഒരെസ്മെ മദ്ധ്യ യുഗത്തിനു ശേഷമുള്ള ഒരു പ്രധാന തത്ത്വചിന്തകനായിരുന്നു. സാമ്പത്തികശാസ്ത്രം, ഗണിതം, ഭൗതികശാസ്ത്രം, ജ്യോതിഷം, ജ്യോതിശാസ്ത്രം, തത്ത്വചിന്ത, ദൈവശാസ്ത്രങ്ങൾ എന്നിവയിൽ അദ്ദേഹത്തിന്റെ എഴുത്തുകൾ സ്വാധീനം ചെലുത്തിയിരുന്നു. ബിഷപ്പ് ഓഫ് ലിസീയക്, ഒരു പരിഭാഷകൻ, ഫ്രാൻസിലെ ചാൾസ് അഞ്ചാമന്റെ ഉപദേശകൻ, എന്നിവ കൂടാതെ പതിനാലാം നൂറ്റാണ്ടിലെ യൂറോപ്പിലെ ഏറ്റവും ഒടുവിലത്തെ ചിന്തകൻമാരിൽ ഒരാളും ആയിരുന്നു.
ഫ്രഞ്ച് വിപ്ലവം (ചലച്ചിത്രം)
അവലംബങ്ങൾ
വർഗ്ഗം:മലയാളചലച്ചിത്രങ്ങൾ വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
അലിയും നിനോയും
2007 ൽ ജോർജിയയിൽ നിർമ്മിച്ച രണ്ട് സ്റ്റീൽ ശില്പങ്ങളാണ് അലിയും നിനോയും. തുടക്കത്തിൽ ഇതിന്റെ പേര് 'മാൻ ആൻഡ് വുമൺ' എന്നായിരുന്നു. ഈ ശില്പങ്ങൾ എല്ലാ ദിവസവും 7 pm ന് പരസ്പരം  കൂടിച്ചേരുന്നു. ഇത്തരത്തിൽ പ്രത്യേക രീതിയിലാണ് ഇതിന്റെ നിർമ്മാണം നടത്തിയിരിക്കുന്നത്. ഇതിന്റെ സ്രഷ്ടാവ് ജോർജിയൻ ശില്പിയായ Tamara Kvesitadze ആണ്.
നിർമ്മാണം
ലഘുചിത്രം|അലിയും നിനോയും ഒരു രാത്രികാഴ്ച്ച ഉരുക്ക് കൊണ്ടുള്ള ഈ നിർമിതി ഡിസൈൻ ചെയ്തത് 2007 ൽ ആണെങ്കിലും ഇത് ബാറ്റുമി കടൽത്തീരത്ത് സ്ഥാപിക്കുന്നത് 2010 ൽ ആണ്.
അവലംബം
വർഗ്ഗം:ജോർജിയയിലെ ശില്പങ്ങൾ വർഗ്ഗം:കെട്ടിടങ്ങളും നിർമ്മിതികളും രാജ്യം തിരിച്ച്
ആലിസൺ ബ്രൂക്ക്സ് ജാനി
ആലിസൺ ബ്രൂക്ക്സ് ജാനി (ജനനം: 19 നവംബർ 1959) ഒരു അമേരിക്കൻ നടിയാണ്. മസാച്യുസെറ്റ്സിലെ ബോസ്റ്റണിൽ ജനിച്ച ആലിസൺ ഒഹിയോയിലെ ഡേറ്റണിലാണു വളർന്നത്. കെന്യോൺ കോളജിൽനിന്നു ബിരുദമെടുത്തതിനുശേഷം റോയൽ അക്കാദമി ഓഫ് ഡ്രാമാറ്റിക് ആർട്ടിൽ പഠനം നടത്തുന്നതിനായി 1984 ൽ ഒരു സ്കോളർഷിപ്പ് ലഭിച്ചിരുന്നു.
അവലംബം
വർഗ്ഗം:1959-ൽ ജനിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
നഗരമേ നന്ദി
രൂപവാണി ഫിലിംസിനുവേണ്ടി ശോഭന പരമേശ്വരൻ നായർ നിർമിച്ച മലയാളചലച്ചിത്രമാണ് നഗരമേ നന്ദി. വിമലാഫിലിംസ് വിതരണം നടത്തിയ ഈ ചിത്രം 1967 ഒക്ടോബർ 5-ന് കേരളത്തിൽ പ്രദർശനം തുടങ്ങി.
ഗ്രാമത്തിൽനിന്നും മദ്രാസ് പട്ടണത്തിലേക്ക്, ഒരു നല്ലജീവിതം പ്രതീക്ഷിച്ചു പറിച്ചുനടപ്പെട്ട ഒരു കുടുംബത്തിന്റെ കഥയാണ് ഈ ചിത്രം പറയുന്നത്. 1965-ൽ ജിതിൻ ഗുർടോപ് സവിധാനംചെയ്തു പുറത്തിറക്കിയ ദി കൊൺകറർസ് ഒഫ് ദ ഗോൾഡൻ സിറ്റി എന്ന ചലചിത്രവും, 1964-ൽ ഹാലിത് റെഫിക്ന്റെ ബേർഡ്സ് ഓഫ് എക്സൈൽ (ഗുർബെത്ത് കുസ്ലരി ടർക്കിയിൽ രചിച്ചത്), 1977-ൽ കെ. ബാലചന്ദർ തമിഴിൽ നിർമിച്ച പട്ടിണ പ്രവേശം എന്നീ ചിത്രങ്ങളിലും ഇതേ പ്രമേയം തന്നെയായിരുന്നു.
ചലച്ചിത്രനിരൂപകനായ ബി.വിജയകുമാർ "ഇതുവരെ പുറത്തിറങ്ങിയ മലയാളചിത്രങ്ങളിൽ ഒരു നല്ല സാമൂഹ്യചിത്രമാണിതെന്ന് " ദി ഹിന്ദുവിൽ പറയുന്നു.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
സോഹൻ സീനുലാൽ
ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തും മലയാള സിനിമയിൽ പ്രവർത്തിക്കുന്ന നടനുമാണ്
സോഹൻലാൽ. പി.എസ് (ജനനം 18 ഡിസംബർ 1978), സോഹൻ സീനുലാൽ എന്ന പേരിൽ അറിയപ്പെടുന്നു. മമ്മൂട്ടി ചിത്രങ്ങളിലെ കഥാപാത്രങ്ങളിലൂടെയാണ് ഇദ്ദേഹം ശ്രദ്ധേയനാകുന്നത്.
തൊഴിൽ മേഖല
സിദ്ദിഖ്-ലാൽ സംവിധാനം ചെയ്ത കാബൂളിവാലയിൽ (1994) ബാലതാരമായാണ് ഇദ്ദേഹം തന്റെ കരിയർ ആരംഭിച്ചത്. പിന്നീട് വൺ മാൻ ഷോയിൽ (2001) ഷാഫിയുടെ അസിസ്റ്റന്റ് ഡയറക്ടറായി ചേർന്നു. 2008 വരെ അസിസ്റ്റന്റ് ഡയറക്ടറായി തുടർന്ന 2008-ൽ പൃഥ്വിരാജ് സുകുമാരന്റെ ലോലിപോപ്പ് എന്ന സിനിമയിൽ സഹസംവിധായകനായിരുന്നു.
2011ൽ മമ്മൂട്ടിയെ നായകനാക്കിയ ഡബിൾസ് എന്ന ചിത്രത്തിലൂടെയാണ് സീനുലാൽ സംവിധായകനായി അരങ്ങേറ്റം കുറിച്ചത്. 2016ൽ അപർണ നായരെ നായികയാക്കി വന്യം എന്ന ചിത്രം സംവിധാനം ചെയ്തു. ചെമ്പൻ വിനോദ് ജോസ്, മംമ്ത മോഹൻദാസ്, ശ്രീനാഥ് ഭാസി എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന അൺലോക്ക്ഡ് ആണ് അദ്ദേഹത്തിന്റെ വരാനിരിക്കുന്ന ചലച്ചിത്രം.
എബ്രിഡ് ഷൈൻ സംവിധാനം ചെയ്ത നിവിൻ പോളിയുടെ ആക്ഷൻ ഹീറോ ബിജു എന്ന ചിത്രത്തിൽ മധു എന്ന പോലീസ് വേഷത്തിലൂടെയാണ് സോഹൻ സീനുലാൽ അഭിനയരംഗത്തേക്ക് എത്തുന്നത്. ഇന്ത്യാവിഷൻ ഷോർട്ട് ഫിലിം ഫെസ്റ്റിൽ സോഹൻ സീനുലാലിന്റെ ഹ്രസ്വചിത്രം “ക്യുപിഡ്” മികച്ച രണ്ടാമത്തെ ഹ്രസ്വചിത്രത്തിനുള്ള പുരസ്‌കാരം നേടി. കൂടാതെ ഷോർട്ട് ഫിലിം ഫെസ്റ്റിവലിൽ മികച്ച തിരക്കഥാകൃത്തിനുള്ള പുരസ്കാരം ലഭിച്ചു. വന്യം എന്ന ചിത്രത്തിന് മികച്ച സംവിധായകനുള്ള ശാന്ത ദേവി പുരസ്കാരം ലഭിച്ചു.
പുറത്തേക്കുള്ള കണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
നിടുവാലൂർ
കണ്ണൂർ ജില്ലയിലെ തളിപ്പാറമ്പ് തലൂക്കിൽ ചെങ്ങളായി പഞ്ചായത്തിലെ 12 വാർഡിൽ സ്ഥിതി ചെയ്യുന്ന സ്ഥലം ആണ് നിടുവാലൂർ. . ഇവിടുത്തുകാർ പ്രാധനമായും ക്യഷി ചെയ്യുന്നത് റബ്ബറും നെല്ലും ആണ്
വിദ്യഭ്യാസം
‌നിടുവാലൂർ എ. യു. 'പി സ്കൂൾ
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
രാംദാസ് വൈദ്യർ
കുറിക്കുകൊള്ളുന്ന ആക്ഷേപഹാസ്യത്തിലുടെ മലയാളികളെ ചിരിപ്പിച്ച കോഴിക്കോടിന്റെ ചിരിവൈദ്യനാണ് രാംദാസ് വൈദ്യർ. ആയുർവേദപാരമ്പര്യമുള്ള കുടുംബത്തിൽ ജനനം. കോഴിക്കോട് ആര്യവൈദ്യവിലാസിനി വൈദ്യശാലയുടെ സ്ഥാപകനായിരുന്ന കലൂർ നീലകണ്ഠൻവൈദ്യരുടെ പുത്രൻ. കേരളത്തിൽ ആദ്യമായി ഒരു തെങ്ങുകയറ്റകോളേജ് സ്ഥാപിച്ചു. ഇതിന്റെ ഉദ്ഘാടനം നിർവ്വഹിച്ചത് അന്നത്തെ ജില്ലാകളക്ടർ ചൌഹാൻ ആയിരുന്നു. ബാർ അറ്റാച്ച്ഡ് ഹോട്ടലുകൾക്ക് പകരമായി ടെംപിൾ അറ്റാച്ച്ഡ് ലോഡ്ജ് ഉണ്ടാക്കി.രാവിലെ അലക്കുകാരുടെ മർദ്ദനവും വൈകീട്ട് രാഷ്ട്രീയക്കാരുടെ പ്രസംഗങ്ങളും ക്ഷമയോടെ സഹിച്ചതിന് മുതലക്കുളത്തെ അലക്കുകല്ലുകളെ പൊന്നാടയണിയിച്ച് ആദരിച്ചു. ബാംഗ്ലൂരിൽ ലോകസൌന്ദര്യമത്സരം നടന്നപ്പോൾ രാംദാസ് വൈദ്യർ കേരളസാംസ്കാരികവേദി രൂപവത്കരിച്ച് അതിന്റെ നേതൃത്വത്തിൽ കോഴിക്കോട് ടൌൺഹാളിൽ വച്ച് വിരൂപമത്സരം നടത്തി വിരൂപറാണിയെയും വിരൂപരാജനെയും തിരഞ്ഞെടുക്കുകയുണ്ടായി.ഇത് വോയ്സ് ഓഫ് അമേരിക്കയിലും ബിബിസി വേൾഡിലും ചർച്ചാവിഷയമായിരുന്നു. ഭാര്യയുടെ സേവനം ശ്രേഷ്ഠമായികണ്ട് അവർക്ക് പെൻഷൻ നല്കാൻ ഭർത്താക്കന്മാർ ബാദ്ധ്യസ്ഥരാണെന്ന് അദ്ദേഹം പ്രസ്താവിക്കുകയും സ്വന്തം പത്നിക്ക് ആജീവനാന്തപെൻഷൻ നല്കിക്കൊണ്ട് മാതൃക കാണിക്കുകയും ചെയ്തു. 1998-ൽ രാംദാസ് വൈദ്യർ അന്തരിച്ചു. രാംദാസ് അനുസ്മരണസമിതി വർഷംതോറും അനുസ്മരണസമ്മേളനങ്ങളും പരദൂഷണംപറച്ചിൽ മത്സരം പോലുള്ള പരിപാടികളും നടത്താറുണ്ട്.
അവലംബം
വർഗ്ഗം:മലയാള ഹാസ്യസാഹിത്യകാരന്മാർ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:1998-ൽ മരിച്ചവർ വർഗ്ഗം:ഒക്ടോബർ 22-ന് മരിച്ചവർ
കാവൽ ദൈവം
വലത്ത്‌|ലഘുചിത്രം|300x300ബിന്ദു|ദ്വാരപാലൻ. ഒരു പട്ടണം, ഭൂമി, വ്യക്തി, രാജവംശം, രാജ്യം, സംസ്കാരം അല്ലെങ്കിൽ തൊഴിൽ എന്നിവയുടെ സംരക്ഷണം, ഉത്തരവാദിത്തമായി കണക്കാക്കപ്പെടുന്ന ഒരു ദേവതയാണ് കാവൽ ദൈവം
കാവൽ ദൈവം എന്നത് ഒരു പ്രത്യേക സ്ഥലത്തിന്റെ, ഭൂമിശാസ്ത്രപരമായ സവിശേഷത, വ്യക്തി, വംശം, കുലത്തൊഴിൽ, സംസ്കാരം എന്നിവയുടെ സംരക്ഷകനോ രക്ഷാധികാരിയോ സംരക്ഷകനോ ആയ ഒരു ദേവതയോ ആത്മാവോ ആണ്. കുലദൈവം, തൊഴിൽ ദേവത. പരദേവത, ഗ്രാമദേവത എന്നിവ എല്ലാം ഈ സങ്കല്പത്തിൽ നിന്നും വന്നതാണ്. കാവൽ എന്ന പദം തന്നെ സുരക്ഷിതത്വത്തിന്റെയും അതുവഴി രക്ഷാകർതൃത്വത്തിന്റെയും ആശയം പ്രകടിപ്പിക്കുന്നു.
ജനനം മുതൽ മരണം വരെ നീണ്ടുനിൽക്കുന്ന ജീനിയസ്, ഒരാളുടെ വ്യക്തിപരമായ വിഗ്രഹം, ഡെയ്മൺ മുതലായവ പാശ്ചാത്യ ഗാർഡിയൻ ദേവതകളിൽ ചിലതാണ്. അവസാന ഗ്രീക്ക്, റോമൻ മതങ്ങളിൽ, ഒരു തരം ട്യൂട്ടലറി ദേവത, പ്രതിഭ, ഒരു വ്യക്തിയുടെ ജനനം മുതൽ മരണം വരെ വ്യക്തിഗത ദേവതയായി അല്ലെങ്കിൽ ഡയമൺ ആയി പ്രവർത്തിക്കുന്നു. വ്യക്തിഗത ട്യൂട്ടലറി സ്പിരിറ്റിന്റെ മറ്റൊരു രൂപമാണ് യൂറോപ്യൻ നാടോടിക്കഥകളുടെ ഫെമിലിയർ സ്പിരിറ്റ് (familiar spirit). തമിഴ് സംസ്കാരത്തിലും സാഹിത്യത്തിലും കാണപ്പെടുന്ന അയ്യനാർ വിവിധ തരത്തിലുള്ള ദേവതകളുടെയും കാവൽ ദേവതകളുടെയും ഉദാഹരണങ്ങളാണ്.